மனைவிக்கு அமைச்சின் பெயர் அட்டையா? நஸ்ரி மறுப்பு

பெட்டாலிங்ஜெயா, சுற்றுலா, கலாச்சார அமைச்சர் டத்தோஸ்ரீ முகமட் நஸ்ரி அஸிஸ், தன் துணைவியார் ஹப்லின் சைபுலுக்கு தனது அமைச்சு ஒரு பெயர் அட்டையை வழங்கி இருப்பதாக கூறப்படுவதை மறுத்துள்ளார்.இம்மாதிரியான ஒரு பெயர் அட்டையின் புகைப்படம் ஆன்லைனில் வெளியிடப்பட்டு சமூக ஊடகங் களில் வைரலாக பரவி இருக்கிறது. தன் மனைவிக்கு இம்மாதிரியான ஓர் அட்டையை வழங்க தான் எந்த காலத்திலும் அனுமதி வழங்கியது இல்லை என கூறிய நஸ்ரி, புகைப் படத்தில் காணப்படும் அட்டை உண்மையானதா அல்லது போலியானதா என்பதும் தனக்கு தெரியாது என்றார். எனது அமைச்சில் இருந்து வெளியாகும் எந்தவோர் அட்டைக்கும் என்னுடைய அனுமதி தேவை என்றார் அவர். ஹப்லினின் பெயர் இடம் பெற்றுள்ள அந்த அட்டையில் மலேசிய சுற்றுலா, கலாச்சார அமைச்சரின் துணைவியார் என குறிப்பிடப்பட்டு இருக்கிறது. இதை நியூ ஸ்ட்ரெயிட்ஸ் டைம்ஸ் குழுமத்தின் முன்னாள் ஆசிரியர் முஸ்தாபா கமில் நேற்று முகநூலில் பதிவேற்றம் செய்திருந்தனர். இதுபற்றி வினவப்பட்டபோது, இம்மாதிரியான ஒரு பழக்கத்தை நானே பொறுத்துக் கொள்ள மாட்டேன் என்று நஸ்ரி பதிலளித்தார்.


மோடி தமிழகம் வரும் நாள் துக்க நாள்... காவிரி வாரியம் அமைக்கும் வரை போராடுவோம் -

திருவாரூர்:

பிரதமர் மோடி தமிழகம் வரும் நாளை துக்க தினமாக அனுசரிப்போம் என்றும் காவிரி மேலாண்மை வாரியம் அமைக்கும் வரை போராட்டம் நீடிக்கும் என்றும் திமுக செயல்தலைவர் கருணாநிதி கூறியுள்ளார். காவிரி மேலாண்மை வாரியம் அமைக்க வலியுறுத்தி தி.மு.க. செயல் தலைவர் மு.க.ஸ்டா லின், காவிரி உரிமை மீட்பு பயணம் மேற்கொண்டுள்ளார்.

முதலில் நடந்து சென்ற ஸ்டாலின் மாட்டு வண்டி ஓட்டிச்சென்றார். திருவாரூர் மேல வீதி, தெற்கு வீதி, வடக்கு வீதி, துர்காலயா தெரு வழியாக சென்று காட்டூர், பவித்ரமாணிக்கம், திருக்கண்ணமங்கை, குழிக்கரை, வழியாக தேவர்கண்டநல்லூர் சென்ற ஸ்டாலின், பொதுமக்கள், விவசாயிகள் மத்தியில் பேசினார். காவிரி உரிமை மீட்பு பயணத்தினால் பொதுமக்களிடையே ஏற்பட்டுள்ள எழுச்சி மூலமாக, உணர்ச்சி வாயிலாக நாம் எதிர்பார்த்தபடி காவிரி மேலாண்மை வாரியம் அமைந்தே தீரும் என்றார். நாற்காலியே போய்விடும் என்று பயந்து அஞ்சிக்கொண்டிருக்கிறார் எடப்பாடி பழனிச்சாமி. குட்கா ஊழலில் அனைவருக்கும் தொடர்பு உள்ளது என்றாலும் அனைவரும் பதவியில் நீடிக்கின்றனர். அனைவரின் பெயரும் வருமானவரித்துறை அனுப்பிய பைலில் இருக்கிறது.

காவிரி மேலாண்மை வாரியத்தை அமைக்க வேண்டுமென இறுதியான, உறுதியான தீர்ப்பினை உச்ச நீதிமன்றம் வழங்கியிருந்தாலும், ஸ்கீம் என்றால் என்ன? என்று விளக்கம் கேட்டு உச்ச நீதிமன்றத்தில் மனு தாக்கல் செய்திருக்கிறார்கள். ஸ்கீம் என்றால் என்ன என்று அகராதியை எடுத்துப் பார்த்தாலே தெரியும். நல்ல வேளை ஸ்கீம் என்றால் என்ன என்று ஸ்பெல்லிங் கேட்காமல் விட்டு விட்டார்கள். மத்திய அரசுக்கு எல்லாமே தெரிந்திருந்தும் ஒரு நாட கத்தை நடத்திக் கொண்டிருக்கிறார்கள். தூங்குபவர்களை எளிதில் எழுப்பி விடலாம். ஆனால் தூங்குவது போல நாடகம் நடத்தி கொண்டிருப்ப வர்களை எழுப்ப முடியாது.

காவிரி பிரச்சினையில் தமிழக விவசாயிகளுக்கும், ஒட்டுமொத்த தமிழக மக்களுக்கும் மிகப்பெரிய துரோகத்தை தொடர்ந்து இழைத்து வருகின்றன. அதிலிருந்து நம்மை நாமே காப்பாற்றிக் கொள்வதற்கு பல போராட்ட களங்களை வகுத்து வருகிறோம். காவிரி மேலாண்மை வாரியம் அமையும் வரை தொடர்ந்து போராடுவோம்.

திமுக தலைவர் கருணாநிதியின் ஆசியுடன் இந்த பயணம் நடைபெற்றுக்கொண்டிருக்கிறது. நாம் கூறுவதை கேட்டு அவரால் பேச முடியாவிட்டாலும் கண்ணசைவினால் பதில் செல்கிறார் தலைவர் கருணாநிதி தொண்டை குழியில் ட்யூப் போடப்பட்டுள்ளது. ட்யூப் வழியாகத்தான் சுவாசம் நடக்கிறது . உணவு வழங்கப்படுகிறது. அப்படிப்பட்ட நிலையிலும் வாழ்த்துங்கள் என்று கூறிய உடன் கையை தூக்கி என் தலையில் வைத்து வாழ்த்தினார். காவிரி பிரச்சினைக்காக நடைபெறும் போராட்டத்தில் பங்கேற்கும் அனைவரையும் வாழ்த்தினார். அவரது வாழ்த்துடன் நடைபெறும் இந்த போராட்டம் நிச்சயம் வெற்றி பெறும்.

இன்றைக்கு தமிழ்நாடு ஒரு துக்க நாள் கொண்டாடும் நிலைக்கு தள்ளப்பட்டுள்ளது. அதை வெளிப்படுத்தும் வகையில் பிரதமர் மோடி தமிழ்நாட்டுக்கு வரும்போது நாம் ஒவ்வொருவர் வீட்டிலும் கருப்பு கொடி ஏற்ற வேண்டும், என்ன ஏற்றுவீங்களா? எல்லாம் பெண்களின் கைகளில்தான் இருக்கிறது என்று கூறினார் ஸ்டாலின்.


நாசா கண்டுபிடித்த 1284 புதிய கோள்கள்!

விண்வெளியில் உள்ள கெப்ளர் டெலஸ்கோப் மூலம் நாசா ஆராய்ச்சி மையம் புதிய கோள்களை கண்டறிந்துள்ளது. இதில் என்ன ஆச்சரியம் இருக்கிறது? அவர்கள் வேலையே அதுதானே என்கிறீர்களா? விஷயம் இருக்கிறது. ஒன்று இரண்டல்ல. நமது சூரியக் குடும்பத்தைத் தாண்டி 1,284 புதிய கோள்களைக் கண்டறிந்துள்ளனர் என்பது சாதாரண விஷயமா என்ன? ஒரே முறையில் இத்தனை கோள்களை நாசா கண்டறிவது இதுதான் முதல் தடவை என்பதும் கூடுதல் சிறப்பு. கண்டுபிடித்த கோள்களில் பல பாறைக்கோள்களாக உள்ளன என்பது தெரிய வந்துள்ளது. மற்றொரு தாய்நிலம் உண்டா?‘‘பூமிக்கு வெளியே புதிய கோள்கள் இருப்பது பொதுவான ஒன்றுதான். பால்வெளியில் உள்ள பல்வேறு நட்சத்திரங்கள் தனித்தனியே கிரகக் குடும்பங்கள் கொண்டுள்ளன.


ஜெலுபுவில் கடும் எதிர்ப்பு வலுக்கிறது. எல்லா தொகுதியிலும் விரட்டப்படும் தேவமணி.

ஜெலுபு,

வரும் பொதுத் தேர்தலில் சுங்கை சிப்புட் நாடாளுமன்றத் தொகுதியில் மஇகா சார்பில் போட்டியிடுவார் என்று எதிர்பார்க்கப்பட்ட கட்சியின் துணைத் தலை வர் டத்தோஸ்ரீ  எஸ்.கே. தேவமணி, பின்னர் கேமரன்மலையில் போட்டியிடுவார் என்று கூறப்பட்ட வேளையில் தற்போது நெகிரி செம்பிலான், ஜெலுபு நாடாளுமன்றத் தொகுதியில் போட்டியிடுவார் என்று உறுதிப்படுத்தப்பட்ட நிலையில் அங்கேயும் கடும் எதிர்ப்பு வலுத்து இருப்பது மஇகாவையும் அம்னோ வையும் பெரும் தர்ம சங்கடத்தில் ஆழ்த்தியுள்ளது.

Read More: Malaysia Nanban Tamil Daily on 20.4.20
18


மேகதாதுவில் இருந்து பெங்களூருக்கு கஸ்தூரி கர்நாடக வேதிகே நடைபயணம்: நாளை நடக்கிறது

இது குறித்து வேதிகே அமைப்பின் தலைவர் நிலேஷ்கவுடா செய்தியாளர்களிடம் கூறும்போது, காவிரி நடுவர் மன்றம் வழங்கிய இறுதி தீர்ப்பில் கர்நாடகம், தமிழகம் உள்பட நான்கு மாநிலங்களுக்கு காவிரி நீர் பகிர்ந்தளித்துள்ளது. அதன்படி தமிழகத்திற்கு கிடைக்கும் பங்கில் அம்மாநில அரசு ஒகேனக்கல் கூட்டு குடிநீர் திட்டம் செயல்படுத்தி வருகிறது. கர்நாடகாவுக்கு கிடைக்கும் பங்கை பயன்படுத்தி மண்டியா, ராம்நகரம், பெங்களூரு ஊரக மாவட்டங்களில் சுத்தமான குடிநீர் வழங்கும் திட்டம் செயல்படுத்துவதற்காக மேகதாதுவில் அணைகள் கட்டும் திட்டம் செயல்படுத்த மாநில அரசு முடிவு செய்துள்ளது. ஆனால் இத்திட்டத்திற்கு தமிழக அரசு எதிர்ப்பு தெரிவித்துவருவது சரியல்ல. தமிழகத்திற்கு ஆண்டுதோறும் காவிரியில் இருந்து 190 டிஎம்சி தண்ணீர் திறக்கப்படுகிறது. இருப்பினும் கர்நாடக அரசின் திட்டங்களுக்கு எதிர்ப்பு தெரிவிப்பது என்ன நியாயம்? மேகதாது அணைகள் கட்டும் திட்டத்தை துளியும் தாமதப்படுத்தாமல் உடனடியாக தொடங்க வேண்டும் என்று கர்நாடக அரசை வலியுறுத்தி வரும் நாளை மேகதாதுவில் இருந்து பெங்களூரு நோக்கி நூற்றுக்கணக்கான தொண்டர்கள் நடைபயணம் செல்கிறோம். இவ்வாறு அவர் கூறினார்.


இந்தோனேசியாவுக்கு உதவுங்கள்-ஐநா வேண்டுகோள்

இந்தோனேசியாவில் கடந்த வெள்ளிகிழமை அன்று சக்திவாய்ந்த நிலநடுக்கம் 7.5 என்ற ரிக்டர் அளவில் தாக்கியது. இதனை தொடர்ந்து சுனாமியும் சுலவேசி தீவை தாக்கியது. இந்த விபத்தில் சுமார் 800பேருக்கு மேல் உயிரிழந்திருப்பதாக தகவல்கள் தெரிவிக்கின்றனர். இது மட்டும் அல்லாமல், நில நடுக்கத்தால் பல்வேறு கட்டடங்கள் பலத்த சேதமடைந்துள்ளன.

பாதிப்படைந்த மக்கள் தங்குவதற்கு வீடு இன்றியும், உணவு இன்றியும் தவிக்கின்றனர். இந்தோனேசிய அரசு மீட்புப்படையை அனுப்பி பாதிக்கப்பட்ட மக்களை மீட்டு வருகின்றனர். உணவில்லாதவர்களுக்கு நிவாரணம் அளித்து வருகின்றனர். ஆனால், இப்பணிகளில் தாமதம் ஏற்படுவாதால், மக்கள் பாதிக்கப்பட்ட கடைகளில் இருக்கும் தங்களுக்கு தேவையான பொருட்களை சூறையாடும் நிலை ஏற்பட்டுள்ளது. சிலர் இதை பயன்படுத்தி தங்களுக்கு தேவையில்லாத பொருட்களை திருடவும் செய்வதாக தகவல்கள் வெளியாகியுள்ளது.

இந்நிலையில், சுனாமி மற்றும் நிலநடுக்கத்தால் பாதிக்கப்பட்ட இரண்டு லட்சம் இந்தோனேசியர்களுக்கு உடனடியாக உதவி தேவைப்படுகிறது என்று ஐக்கிய நாடுகள் சபை கேட்டுக்கொண்டுள்ளது. இயற்கை பேரிடரால் இந்தோனேசியா தாக்கப்பட்டுள்ள நிலையில் உதவிக்கரம் நீட்ட ஐநா வேண்டுகோள் விடுத்துள்ளது.


ஜி.எஸ்.டி 3 விழுக்காடாக குறைக்கப்படாது!

பொருள், சேவை வரியை (ஜிஎஸ்டி) ஆறு விழுக்காட்டிலிருந்து மூன்று விழுக்காடாக குறைக்க வேண்டும் என்று கூறப்பட்டதை பிரதமர் டத்தோஸ்ரீ நஜீப் துன் அப்துல் ரசாக் நிராகரித்தார். ஜி.எஸ்.டி. யால் உள்நாட்டுப் பயனீட்டு அளவு குறைந்துள்ளது என்று கூறி அதைக் குறைக்க வேண்டும் என்று குளுவாங் ஜ.செ.க. நாடா ளுமன்ற உறுப்பினர் லியூ சின் தோங் மக்களவையில் நேற்று ஒரு பரிந்துரையை முன்வைத்தார். மக்கள் எதிர்நோக்கி வரும் பிரச்சியை கருத்தில் கொண்டு வரும் வெள்ளிக்கிழமை நாடாளுமன்றத்தில் தாக்கல் செய்யப்படும் 2017 ஆம் ஆண்டுக்கான பட்ஜெட்டில் ஜி.எஸ்.டி. வரியை 6 விழுக்காட்டிலிருந்து 3 விழுக்காடாக குறைக்க வேண்டும் என்று நிதி அமைச்சருமான நஜீப்பை கேட்டுக்கொண்டார். எனினும் ஜி.எஸ்.டி.யை குறைக்க வேண்டும் என்பது எதிர்க்கட்சியினரின் எதிர்மறையான கருத்து என்று நஜீப் பதிலளித்ததும் தேசிய முன்னணி நாடாளுமன்ற உறுப்பினர்கள் கைதட்டி ஆரவாரம் செய்து ஆதரவு தெரி வித்தார்கள். ஜி.எஸ்.டி. இல்லையேல் மலேசியப் பொருளாதாரம் முடங்கிப் போகும் என்று பிரதமர் குறிப்பிட்டார்.


பாலர் பள்ளி மாணவியை கற்பழித்த 7 வயது சிறுவன்

மலாக்கா பாலர் பள்ளி மாணவியை கற்பழித்ததாக ஏழு வயது பையனுக்கு எதிராக போலீஸ் புகார் செய்யப்பட்டுள்ளது. இரண்டு சிறுவர்கள் சம்பந்தப்பட்ட இந்த வழக்கை போலீசார் மிகவும் கவனமுடனும் சாதூரியமாகவும் கையாள வேண்டும் என்று மலாக்கா சிஐடி மூத்த தலைமைத் துணை ஆணையர் கமாலு டின் காசிம் அறிவுறுத்தியுள்ளார். போலீசார், பொம்மைகளை முன்மாதிரியாக பயன்படுத்தி நடந்த சம்பவத்தைப் பாதிக்கப் பட்ட அந்தச் சிறுமி மற்றும் அந்த பையனிடம் விசாரணை செய்தனர். ஜுலை 20ஆம் தேதி அந்த சிறுமியின் தாயார் இந்தப் புகாரை செய்ததாகவும் இந்த விசாரணை 90 விழுக்காடு பூர்த்தி அடைந்து விட்டதாகவும் ஏசிபி காமாலுடின் நேற்று கூறினார். கடந்த ஜூலை 19ஆம் தேதி யன்று வழக்கம் போல் வேலை முடித்து விட்டுக்கு திரும்பிய அச்சிறுமியின் தாயார், குழந்தையை பராமரித்து வந்தவரின் வீட்டிலிருந்து தன்னுடைய வீட்டிற்கு அழைத்து வந்துள்ளார். வீட்டிற்கு வந்த சிறிது நேரத்தில் அந்தச் சிறுமி வலியால் துடித்துள்ளார். பதற்றம் அடைந்த தாயார் தன் னுடைய மகளை விசாரித்ததுடன் பரிசோதித்து பார்த்ததில், அச்சிறுமியின் பிறப்புறுப்பில் காயம் ஏற்பட்டிருப்பதைக் கண்டு அதிர்ச்சி அடைந்தார். என்ன நடந்தது என்று விசாரித்த போது பராமரிப்பு இல்லத்தில் இருக்கும் ஏழு வயது பையன்தான் அதற்கு காரணம் என்று அந்தச் சிறுமி கூறியுள்ளார். இது குறித்து அந்தச் சிறுமியின் தாயார் போலீசில் புகார் செய்துள்ளார். 2017-ஆம் ஆண்டின் குழந்தை பாலியல் தடுப்பு சட்டத்தின் கீழ் இந்த விவகாரம் விசாரணை செய்யப்படு வருகிறது. அச்சிறுமி மலாக்கா பொது மருத்துவமனையில் பரிசோதனைக்காக அனுமதிக்கப்பட்டுள்ளார். இதுபோன்ற சம்பவங்கள் பொதுவாக நடந்தாலும் சிறிய வயதில் இது போன்ற தவறான செயல்களில் ஈடுபடுவதற்கு சுற்றுச்சூழலும் பெற்றோர்களின் வளர்ப்பும்தான் காரணம் என்று மருத்துவர்கள் சுட்டிக் காட்டினார்.


ஆர்.கே நகரில் போட்டியிடும் கங்கை அமரனுக்கு ஆதரவில்லை

ஆர்.கே நகர் தொகுதியில் பா.ஜ.க சார்பில் போட்டியிடும் கங்கை அமரனுக்கு தனது ஆதரவில்லை என யுவன் சங்கர் ராஜா கூறியுள்ளார்.சென்னை ஆர்.கே. நகர் தொகுதிக்கு வரும் 12ஆம் திகதி இடைத்தேர்தல் நடைபெறவுள்ளது.இந்த இடைத்தேர்தலில் பா.ஜ.க சார்பில் பிரபல இசையமைப்பாளர் கங்கை அமரன் போட்டியிடுகிறார். இவர் இளையராஜாவின் தம்பியாவார். இந்நிலையில் இளையராஜாவின் இளைய சகோதரர் பாஸ்கரின் மகளான வாசுகி தேர்தலில் போட்டியிடும் கங்கை அமரனுக்கு வாழ்த்து தெரிவித்து நேற்று தனது டிவிட்டர் பக்கத்தில் பதிவு செய்திருந்தார்.அந்த டிவீட்டில் இளையராஜா மகன் யுவன் சங்கர் ராஜாவையும் டேக் செய்திருந்தார். அதற்கு, மறுப்பு தெரி வித்த யுவன் நான் இதை ஆதரிக்கவில்லை என டீவீட் செய்தார்.இது டிவிட்டரில் வைரலானது. இளையராஜா - எஸ்.பி.பி விவகாரத்தில் கங்கை அமரன் இளையராஜாவை கடுமையாக சாடினார். அதனால் தான் இளையராஜாவின் மகனான யுவன் சங்கர் ராஜா அவரை ஆதரிக்க மறுத்துள்ளார் என செய்திகள் உலா வருகிறது.


தேசியக் கல்வி ஆலோசனை மன்றத்தில் ஓர் இந்தியருக்குக் கூட இடமில்லை.

கோலாலம்பூர்,

பக்காத்தான் ஹராப்பான் அரசாங்கத்தில் கல்வி அமைச்சர் டாக்டர் மஸ்லீ மாலிக்கினால் அறிவிக்கப்பட்ட  2018-2020 ஆம் ஆண்டுக்கான தேசிய கல்வி ஆலோசனை மன்றத்தில் ( Majlis Penasihat Pendidikan Kebangsaan 2018-2020) ஓர் இந்தியர் கூட நிய மிக்கப்படாதது பெரும் அதிர்ச்சி  அலையையும் கொந்த ளிப்பையும் ஏற்படுத்தி யுள்ளது.

Read More: Malaysia Nanban Tamil Daily on 18.8.2018


அழகிரிக்கு செல்வாக்கு இருக்கிறதா இல்லையா?

திமுகவின் தென்மண்டலச் செயலாளராக பொறுப்பு வகித்த அழகிரியின் பொறுப்பை கலைஞர் அழகிரியின் விருப்பப்படி செயல்படுவதற்கு இன்னமும் ஆட்கள் இருக்கிறார்கள் என்ற நிலையே நீடித்து வந்தது. அவர்கள் கட்சியில் பொறுப்புக் கிடைக்காதவர்களாக இருந்தார்கள் அல்லது, முன்பு பொறுப்பு வகித்து விடுவிக்கப்பட்டவர்களாக இருந்தார்கள். திமுக வேட்பாளருக்கு எதிராக அவர்கள் கடந்த தேர்தலில் வேலை செய்தார்கள்.

திமுகவில் இப்படிப்பட்ட கோஷ்டிகள் எப்போதுமே இருக்கத்தான் செய்கின்றன. ஆனால், அந்தக் கோஷ்டிகள் அனைத்தும் கலைஞரின் வெற்றிக்காக உழைப்பதில் இணைந்து செயல்படும். ஆனால், அழகிரி மதுரைக்கு வந்தவுடன் அழகிரி கோஷ்டியாக மாறி திமுகவுக்கு எதிராகவே தேர்தலில் வேலை செய்கிற அளவுக்கு போனார்கள். திமுகவின் வெற்றியையே பாதிக்கச் செய்தார்கள். அழகிரியை கட்சியை விட்டு நீக்கினாலும் அவருடைய ஆதரவாளர்கள் தொடர்ந்து அவருடனே இருந்தார்கள்.

ஆனால், 2014 ஆம் ஆண்டு மார்ச் 25 ஆம் தேதி திமுகவிலிருந்து அழகிரி நிரந்தரமாக நீக்கப்பட்டார்.  "தி.மு.க. தென் மண்டல முன்னாள் அமைப்புச் செயலாளர் மு.க.அழகிரி கழகக் கட்டுப்பாட்டை மீறியும், கழகத்திற்கு அவப்பெயர் ஏற்படும் வகையிலும் செயல்பட்டு வந்ததனால், கழகத்திலிருந்து ஒழுங்கு நடவடிக்கை மேற்கொள்ளப்பட்டு தற்காலிகமாக நீக்கி வைக்கப்பட்டுள்ள நிலையில், கழகத்தலைமையையும் - கழக முன்னோடிகளையும் இழிவுபடுத்தும் வகையில் விமர்சித்து வருவதாலும், கழகத்திற்கு களங்கம் விளைவிக்கும் வகையில் தொடர்ந்து செயல்பட்டு வருவதாலும் தி.மு.கழகத்திலிருந்து அறவே நீக்கி வைக்கப்படுகிறார்" என்று திமுக பொதுச்செயலாளர் பேராசிரியர் அறிவித்தார்.

இந்தமுறை மதுரையிலும் சரி, தென் மாவட்டங்களிலும் சரி அழகிரியால் பொறுப்புகளுக்கு கொண்டுவரப்பட்ட யாரும் அவருக்கு ஆதரவாக செல்ல வில்லை. மாறாக, ஸ்டாலினைச் சந்தித்து தொடர்ந்து கழகத்தில் பணியாற்றுவதாக உறுதி அளித்து பதவிகளில் தொடர்ந்தனர்.

ஆனால், உண்மை நிலையை உணராமல் தனக்கு தமிழகம் முழுவதும் ஆதரவாளர்கள் இருப்பதாக அழகிரி கூறிவந்தார். ஆனால், அவருடைய ஆதரவாளர்களாகவோ, விசுவாசிகளாகவோ இப்போதும் பொறுப்பில் உள்ள பலர் அழகிரியை பகிரங்கமாக ஆதரிக்க மறுத்துவிட்டனர்.

தலைமையுடன் பேச்சு நடத்தி, கட்சியில் உறுப்பினராக இணைவதற்கு முயற்சி செய்யும்படி அவர்கள் யோசனை கூறியிருக்கிறார்கள். ஆனால், அழகிரி கட்சித் தலைமையை மிரட்டும் வகையிலேயே பேசிவருவது அவர்களுக்கு சங்கடத்தை ஏற்படுத்தியது. எனவேதான் அழகிரி திட்டமிட்ட பேரணி தோல்வியடைந்தது என்கிறார்கள்.

அதேசமயம், மதுரை, தேனி உள்ளிட்ட சில மாவட்டங்களில் பொறுப்பில் இருக்கிற அழகிரியின் முன்னாள் ஆதரவாளர்கள் விசுவாசத்திற்காக வேன்க ளையும் ஆட்களையும் சப்ளை செய்திருப்பதாக பேரணியில் பங்கேற்றவர்கள் கூறியதைக் கேட்க முடிந்தது. அவர்கள் கூறியது உண்மையா அல்லது வெற்று பிரச்சாரமா என்பது தெரியவில்லை. ஆனால், அழகிரியின் ஆதரவாளர்களாக இருக்கும் பலர் அவரிடமிருந்து விலகி விரைவில் ஸ்டாலினை சந்தித்து கட்சியில் இணையும் முயற்சியில் இருக்கிறார்கள் என்பது என்னவோ உண்மை என்கிறார்கள் விவரம் தெரிந்தவர்கள்.


கேங் பியான் ஜோவைச் சேர்ந்த  அறுவர் கைது!

சுற்று வட்டாரத்தில் வீடு புகுந்து திருடும் சம்பவங்களில் ஈடுபட்டு வந்த கேங் பியான் ஜோனைச் சேர்ந்த அறுவரை போலீசார் கைது செய்துள்ளனர்.கைது செய்யப்பட்ட அனைவரும் 24 முதல் 40 வயதிற்கு உட்பட்டவர்கள் ஆவர். இந்த கும்பலின் தலைவனும் போலீசார் மேற்கொண்ட சோதனை நடவடிக்கை யில் சிக்கி உள்ளதாக கோல திரங்கானு மாவட்ட போலீஸ் படையின் துணைத் தலைவர் சுபியான் சுலைமான் தெரிவித்தார். கோலா இபாய், கோல திரங்கானு ஆகிய இடங்களில் நடந்த 6 வீடு புகுந்து திருடும் சம்பவங்களில் இவர்கள் ஈடுபட்டுள்ளது தெரிய வந்துள்ளது.கடந்த ஆண்டு அக்டோபர் மாதம் முதல் இந்த கும்பல் ஆள் இல்லாத வீடுகளைக் கண்டறிந்து இரவு நேரங்களில் தங்களின் கைவரிசையை காட்டி வந்துள்ளது. இந்த கைது நடவடிக்கையின் மூலம் இவர்கள் திருடிய பலவகை பொருட்கள் மீட்கப்பட்டுள்ளன. மடிக்கணினி, தொலைக்காட்சி, கைப்பை போன்ற பொருட்கள் இதில் அடங்கும். வீடுகளை உடைக்க இவர்கள் பயன்படுத்திய கருவிகளையும் போலீசார் கைப்பற்றியுள்ளனர். இந்த கைது நடவடிக்கையின் மேல் விசாரணை தொடரும் என பத்திரிகையாளர் சந்திப்புக் கூட்டத்தில் சுபியான் தெரிவித்தார்.


மண்ணின் மைந்தனின் பிழைப்பில் மண்போடுவதா?

(ஆர்.குணா) டாமன்சாரா பெட்டாலிங் மாவட்டத்தில் அரா டாமன்சாரா பகுதியின் ஜாலான் பிஜேயு 1 A/5 பகுதியில் உள்ள ஒரு சிறு நிலப்பகுதியில் டத்தோ சாமி பல்லாண்டு கால மாக விவசாயம் செய்து வருகிறார். பல லட்சம் வெள்ளி செலவழித்து இந்த ரிசர்வ் பகுதியினை நன்கு பராமரித்து வருகிறார். பில்மோர் தோட்டத்தின் மண்ணின் மைந்தன் இவர். இவர் இந்த நிலப்பகுதியினை விட்டு உடனடியாக காலி செய்ய வேண்டும் என்று மாவட்ட நில இலாகா அதிரடி அறிவிக்கையினை அனுப்பியுள்ளது எந்த வகை யிலும் ஏற்றுக் கொள்ள முடியாத ஒன்று என்கிறார் இங்குள்ள இந்திய மக்கள் மேம்பாட்டுத் தலைவர் பத்மா. சம்பந்தப்பட்ட பகுதியில் எந்தவொரு அரசாங்க வளர்ச்சித் திட்டத்திற்கான அறிகுறி ஏதும் தென்படவில்லை. இடத்தை விட்டு உடனடியாக வெளியேறு என்று தடாலடியாக அறிவிப்பு செய்வது சிலாங்கூர் மாநில அரசாங்கத்தின் நல்தோற்றத்தை நிச்சயம் பாதிக்கவே செய்யும். மாநில அரசாங்கம் மக்கள் நலனில் அக்கறைக் கொண்டுள் ளது என்று மந்திரி புசார் டத்தோஸ்ரீ அஸ்மின் அலியும் மாநில ஆட்சிக்குழு உறுப்பினர் கணபதி ராவும் ஊரறிய உலகறிய பறை சாற்றுவதற்கு எள்ளளவும் அர்த்தமில்லாமல் போய்விடும். மாநிலத்தின் நில வளங்களை நல்ல விதமாக பராமரித்து வரும் டத்தோ சாமி டோல் நிலம் என்ற நீதியில் பிரிமியம் கொடுத்து இந்த சிறிய நிலத்தை பராமரிக்க ஆயத்தமாக இருக்கிறார். உள்ளூர் மக்களின் சேவகனாக இருக்கும் டத்தோ சாமி தமிழ்ப் பள்ளியின் ஏழை மாணவர் களுக்கு பஸ் பயண வசதியும் செய்து கொடுக்கிறார். பிஜே செக்ஷன் 19இல் மற்ற இனத்தவர்கள் டோல் நிலப்பகுதி யினை பயன்படுத்த அனுமதி வழங்கியுள்ளது மாநில அரசாங் கம். இரட்டை நிலைப்பாடு வேண்டாம். எனவே டத்தோ சாமி விஷயத்தில் மாநில அரசாங்கம் நீதியாகவும் நியாயமாகவும் நடந்து கொள்ளும் என்று நாங்கள் பெரிதும் எதிர் பார்க்கிறோம். சொல்வது ஒன்று, செய்வது ஒன்று என்ற ரீதியில் மாநில அரசாங்கம் நடக்க முற்படலாகாது.


ஸாகிருக்கு மலேசியாவில் இடமில்லை.

சர்ச்சைக்குரிய சமய போதகர் ஸாஹிர் நாயக் இந்தியாவில் பிரச்சினையை நேரடியாக எதிர்கொள்ள வேண்டுமே தவிர மலேசியாவில் அடைக்கலம் பெறக்கூடாது என்று மலேசிய தேசிய பல்கலைக் கழகத்தின் (யு.கே.எம்) ஆய்வாளர் ஃபைசால் மூசா கூறுகிறார். தான் ஒரு தைரியசாலி என்பதை ஸாஹிர் காட்ட வேண்டும். பிரச்சினையை அவர் நேரடியாக எதிர்கொள்ள வேண்டும் என்று ஃபைசால் குறிப்பிட்டார். பண மோசடி குற்றச்சாட்டுக்கள் தொடர்பாக இந்திய அரசாங்கம் அவரைத் தேடி வருகிறது. வங்காள தேசத்தில் ஐ.எஸ். தீவிரவாதிகள் அவரின் உரை யைக் கேட்ட பிறகு டாக்காவில் தற்கொலை தாக்குதல்களை மேற்கொண்டிருக்கின்றனர் என்பதற்கான ஆதாரங்களை கண்டுப்பிடித்த பிறகு வங் காளதேச அதிகாரிகளும் அவரை பற்றி விசாரித்துக்கொண்டு வருகின்றனர். கடந்த 2016 ஜூலை மாதம் 29 பேரின் மரணத்திற்கு காரணமான தற்கொலை தாக்குதல் சம்பவம் குறித்து அவர் பேசினார். கடந்த சனிக்கிழமை அரச சிலாங்கூர் கிளப்பில் நடைபெற்ற சமயம் என்ற பெயரில் வன்செயலும் அடக்கு முறையும் என்பது மீதிலான ஆய்வரங்கத்தின் போது அவர் இதனை தெரிவித்தார். ஸாஹிருக்கு மலேசிய அரசாங்கம் நிரந்தர பிரஜை அந்தஸ்து வழங்கியிருப்பதானது, கேள்விக்கிடமான பின்னணியைக் கொண்டவர்களை பாதுகாக்கும் போக்கை மலேசியா கொண்டுள்ளது என்பதையே காட்டுகிறது என்று அக்கல்விமான் மேலும் கூறினார். பயங்கரவாதிகளுக்கு பாதுகாப்பு கொடுக்கும் வரலாற்றை நாம் கொண்டுள்ளோம். 1990-ஆம் ஆண்டுகளில் இந்தோனேசியா, மினாங்காபாவில் பத்ரி போரில் ஈடுபட்ட ஒரு சமய போதகருக்கு நாம் அடைக்கலம் கொடுத்திருக்கிறோம். சிரம்பானில் தங்க அனுமதிக்கப்பட்ட அவர் பிறகு அங்கேயே மரண மடைந்தார் என்பதை அவர் சுட்டிக்காட்டினார்.


தேர்தல் வருகிறது. யார் யாரோ வருகிறார்கள்!

ஒவ்வொரு மழை காலத்தி லும் வெள்ளம் ஏறுவதைப் போல, ஒவ்வொரு தேர்தல் காலத்திலும் எங்களை பார்க்க யார், யாரோ வருகிறார்கள். வெற்று வாக்குறுதிகளை அள்ளி வீசுகிறார்கள். ஆனால், எங்கள் பிரச்சினைகளுக்குத்தான் இதுவரை விடிவு பிறக்கவில்லை என்று குமுறுகின்றனர் ஊத்தான் மெலிந்தாங், ஜாலான் ஃபேரி, கம்போங் சுங்கை நீமா, லோரோங் 3 குடியிருப்புவாசிகள். சுமார் 60 வருடங்களுக்கு முன்பு மெலிந்தாங் ரப்பர் தோட் டம் துண்டாடப்பட்டது. எங்கள் முன்னோர்கள் காலத்தில் இந்த லாட்டு நிலங்களில் வீடு கள் கட்டப்பட்டன. ஆனால், அன்று முதல் இன்று வரை தார் சாலையைத் தவிர வேறு எந்த அடிப்படை வசதியும் அரசாங்கம் எங்களுக்குச் செய்து கொடுக்கவில்லை. நாங்களும் பல முறை கோரிக்கை விடுத்திருக்கிறோம். இன்று வரை யாரும் அவற்றை காது கொடுத்து கேட்க வில்லை. மாவட்ட நகராண்மைக்கழகம் சாக்கடைகளை சுத்தம் செய் வது கிடையாது, சாலை விளக்குகள் பொருத்தப்படுவது கிடையாது, குப்பைக் கூளங்களை அகற்றுவது கிடையாது. ஆனால், நாங்கள் முறையாக வீட்டு வரியை செலுத்தி வருகிறோம். அப்படி வீட்டு வரி செலுத்தப்படாவிடில் நீதிமன்ற நடவடிக்கை எடுக்கப்படும் என்று எங்களை மிரட்டு கிறார்கள். கடந்த பொதுத் தேர்தலுக்கு முன்பு, முன்னாள் சபாநாயகர் டத்தோ கணேசன் இங்குள்ள மக்களைச் சந்தித்து எங்கள் பகுதி களில் நிலவும் அடிப்படை வசதி கள் பிரச்சினைக்கு தீர்வு காணப் படும் என்று வாக்குறுதி வழங்கினார். ஆனால், புதிய வேட்பாளரின் பெயர் அறிவிக்கப்பட்ட பிறகு அவர் இந்தபக்கமே வரவில்லை. அதன் பிறகு, இது நாள் வரையில் யாரும் எங்களை எட்டிப்பார்க்கவில்லை. இத்தொகுதியில் யார் யாரோ எங்களுக்கு சிறிதும் அறிமுகம் இல்லாதவர்களெல்லாம் எதிர்வரும் பொதுத் தேர்தலில் போட்டியிடுவதாகக் கூறுகின்றனர். ஒவ்வொரு முறை மழை பெய்யும் போதும் மழை நீருடன் சாக்கடை கழிவு நீரும் மலக்கூட கழிவு நீரும் கூடவே பாம்பு, பூரான், உடும்பு, எலி போன்ற விஷ ஜந்துக்கள் புகுந்து விடுவதாக மாதர்களானபெரிய நாயகி கருப்பையா (54), அஞ்சலை மாணிக்கம் (57), மகாலெட்சுமி முனியாண்டி (50) ஆகியோர் கூறுகின்றனர். அண்மையில் துணை மாவட்ட அதிகாரி தலைமையில் ஒரு கூட்டமும் இங்குள்ள தெலுங்கு சங்க மண்டபத்தில் ஒரு கூட்டமும் கூட்டப்பட்டு பல்வேறு உறுதி மொழிகள் வழங்கப்பட்டன. இதுவரை ஒரு துரும்பு கூட அசைக்கப்படவில்லையென்று நரசிம்மலு பைடதல்லி (67), முனியாண்டி கருப்பையா (35), சிவநேசன் நாச்சிமுத்து (27), சிவநாதன் சிவலிங்கம் (25), ஷண்முகம் குப்புசாமி (45), ரேவதி சுப்பிரமணியம் (24) ஆகியோர் கவலை தெரிவித்தனர். இவ்வட்டாரத்தில் கொசு, ஈ தொல்லை அதிகமாக இருப்பதால் பலர் டிங்கிக் காய்ச்சலினாலும் பாதிக்கப்பட்டுள்ளனர். இவ்வட்டார ஒற்றையடி பாதைகளிலும் சாலைகளிலும் சாலை விளக்குகள் பொருத்தப்படாத தால் அதிகாலையில் பள்ளிச் செல்லும் மாணவர்களின் பாடு பெரும் திண்டாட்டமாகவுள் ளது. இக்குடியிருப்பையொட்டி செம்பனைத் தோட்டமும் புதர்களும் பாம்பு உடும்பு பூரான் போன்ற விஷ ஜந்துக்களின் நடமாட்டமும் அதிகமாக இருப்பதால் தாங்கள் அச்சம் கொள்வதாக ஒட்டுமொத்த குடியிருப்பு வாசிகள் கூறுகின்றனர். இதனிடையே, இந்த வட்டார மக்கள் எதிர்நோக்கும் பிரச்சினைகளைத் தாம் மாவட்ட நகராண்மைக்கழக கழகத்தலைவரிடமும் பாகான் டத்தோ புதிய மாவட்ட அதிகாரியின் கவனத்திற்குக் கொண்டு செல்லவிருப்பதாக வும் வட்டார மூத்த அரசியல் வாதியும் சமூக சேவையாளருமான கைருல் எக்ஷன் கூறுகிறார்.


ஐஎஸ் ஆதரவு தீவிரவாதிகளுடன் பிலிப்பைன்ஸ் ராணுவம் மோதல்

மாராவி: பிலிப்பைன்சில் மாராவி நகரில் தீவிரவாதிகளுக்கும், ராணுவத்தினருக்கும் பயங்கர சண்டை நடைபெற்று வருகிறது. அந்த நகரில் சுமார் 2,000 பொதுமக்கள் சிக்கியுள்ளதாக மாகாண நெருக்கடி நிர்வாகம் தெரிவித்துள்ளது. பிலிப்பைன்ஸ் நாட்டில் மிண்ட்னோரா தீவு உள்ளது. இந்த தீவில் உள்ள மாராவி நகரில் முஸ்லிம் மதத்தினர் அதிகம் வாழ்கின்றனர். அந்த பகுதியில் ஆதிக்கம் செலுத்தி வரும் மாவ்ட்டே போன்ற தீவிரவாத குழுக்கள் அங்கு இஸ்லாமிய அரசு அமைக்க தீவிரமாக போராடி வருகின்றனர். இந்த தீவிரவாத அமைப்புகள் ஐ.எஸ். தீவிரவாத அமைப்பின் ஆதரவுடன் பல்வேறு தீவிரவாத நடவடிக்கைகளை அந்த பகுதியில் அரங்கேற்றி வருகின் றனர். இந்த நிலையில், பிலிப்பைன்ஸ் அதிபர் ரோட்ரிகோ டுட்டெர்ட்டே தீவிரவாதிகளை ஒடுக்குவதற்காக அங்கு ராணுவ ஆட்சியை கடந்த செவ் வாய்க்கிழமையன்று அமல்படுத்தினார். இதனையடுத்து, மாராவி நகரை ராணுவத்தினர் சுற்றி வளைத்தனர். இதனை தொடர்ந்து தீவிரவாதிகளுக்கும், ராணுவத்தினருக்கும் கடும் சண்டை நடை பெற்று வருகிறது. கடந்த ஒரு வாரமாக நடைபெற்று இந்த சண்டையில் சுமார் 100 பேர் உயிர் இழந்துள்ளதாக செய்தி வெளியாகியுள்ளது. சண்டை கார ணமாக அந்த நகரில் வசித்து வந்த 2 லட்சம் பேரில் பெரும்பான்மையான மக்கள் அங்கிருந்து வெளியேறி விட்டனர். இருப்பினும், தீவிரவாதிகளின் கட் டுப்பாட்டு பகுதியில் 2 ஆயிரம் மக்கள் சிக்கியுள்ளனர். அவர்கள் தங்களை மீட்கும்படி அரசிடம் வேண்டுகோள் விடுத்துள்ளனர். ஆனால், அந்த பகுதிக்குள் அரசு நிர்வாகத்தால் எளிதாக செல்ல முடியாத அளவுக்கு நிலைமை உள்ளதாக தகவல் வெளியாகியுள்ளது.


பினாங்கு மாநிலத்தில் தலைமை காவல்துறை தலைவராக ஒரு தமிழர் தெரிவு.

பினாங்கு பினாங்கு மாநிலத்தில் தென்மேற்கு மாவட்டத்தின் தலைமை காவல் துறை தலைவராக சூப்ரிண்டெண்டன் எ.எ.அன்பழகன் அண்மையில் நியமனம் பெற்றார். 1958ஆம் ஆண்டுக்குப் பிறகு அப்பதவிக்கு நியமனம் பெற்ற தமிழராக சூப்ரிண்டெண்டன் எ.எ.அன்பழகன் வரலாற்றில் இடம் பெற்றார். கெடா மாநிலத்தை பூர்வீக மாக கொண்ட சூப்ரிண் டெண்டன் எ.எ.அன் பழகன், அரச மலேசிய காவல் துறையில் தனது ஆரம்ப பணியை போர்ட் டிக்சன் மாவட்டத்தில் ஒரு குற்றப் புலனாய்வு அதிகாரியாக தொடக்கி, சிரம்பான் தலை மையக அரச மலேசிய காவல் துறையில் 5 ஆண்டு காலம் பணிபுரிந்த வேளையில் 26 ஆண்டு காலமாக அரச மலேசிய போலீஸ் படையில் பணியாற்றி வருகிறார் என்பது குறிப்பிடத் தக்கது. தாய்லாந்து பேங்காக்கில் மலேசிய நாட்டை பிரதிநிதித்து 4 ஆண்டு காலம் தூதரக காவல் படை அதிகாரியாகவும், 1996 தொடக்கம் 2001 ஆம் ஆண்டு வரை பிராந்திய தூதரக அதிகாரி யாக பணியாற்றிய அனுபவம் கொண்டுள் ளதையும் மலேசிய நண்பனிடம் விவரித்தார். இதனிடையே பினாங்கு மாநில அரச மலேசிய காவல்படை தலைமையகத்தின் நிர்வாக பிரிவின் தலைமை அதிகாரியாக 2015 தொடக்கம் 2017 வரை பணி யாற்றியதுடன்,கடந்த மே மாதம் 11 ஆம் நாள் 2017 அன்று பினாங்கு தென்மேற்கு மாவட்டத்தின் காவல் தலைவராக சூப்ரிண் டெண்டன் எ.எ. அன் பழகன் பதவி உயர்வு பெற்றார் என்பது குறிப்பிடத்தக்கது. அவரின் கீழ் 900 காவல் அதிகாரிகளுடன் காவல்படை உறுப்பினர்களும் பணியாற்றி வருகின்ற வேளையில் 10 போலீஸ் காவல் நிலையங்கள் அவரின் கண்காணிப்பில் இருந்து வருகின்றன. தென், மேற்கு மாவட்டத்தில் குற்ற செயல் சம்பவங்கள் குறைக்கப்பட்ட நிலையில் அப்பகுதியில் உள்ள மக்களின் எண்ணத்தில் உள்ள அச்ச போக் கினை களையவும்,மக்களுடன் இணைந்து செயலாற்றுகின்ற தன்மையை தென்மேற்கு காவல் படை சிறந்த சேவையை வழங்க உறுதி கொண்டிருப்பதாக சூப்ரிண்டெண்டன் எ.எ.அன்பழகன் நம்பிக்கை தெரிவித்தார்.


சரவா 125 கோடி வெள்ளி மின்சக்தி திட்ட  ரோஸ்மா மீது இன்று குற்றச்சாட்டு.

கோலாலம்பூர்,

சரவா கிராமப்புற பள்ளிகளுக்கான 125 கோடி வெள்ளி சூரிய  மின்சக்தி திட்ட  ஒப்பந்தம் தொடர்பில் டத்தின் ஸ்ரீ  ரோஸ்மா  மன்சோர் மீது இன்று புதன்கிழமை கோலாலம்பூர் செஷன்ஸ் நீதிமன்றத்தில் குற்றஞ்சாட்டப்படவிருப்பதை மலேசிய ஊழல் தடுப்பு நிறுவனம் (எம்ஏசிசி)  நேற்று உறுதிப்ப டுத்தியது. முன்னாள் பிரதமர் டத்தோ ஸ்ரீ நஜீப் துன் ரசாக்கின்  துணைவியாரான  ரோஸ்மா மீது நீதி மன்றத்தில் குற்றஞ்சாட்ட சட்டத்துறை தலைவரின் அலுவலகத்தில்  இருந்து தனக்கு அனுமதி கிடைத்திருப்பதாக எம்ஏசிசி  கூறிற்று.

Read More: Malaysia Nanban Tamil Daily on 10.4.2019


185 ஒரே மலேசியா கடைகள் மூடப்பட்டதற்கு காரணம்

மலேசியர்களின் ஏழ்மை யைப் போக்கவல்ல அரசாங்கத் தின் பல திட்டங்கள் ஆக்ககர மான பலன்கள் இன்றி போயி ருப்பதை ஏவுகணையால் பட்டி யலிட முடியும். 2011ஆம் ஆண் டில் பிரதமர் டத்தோஸ்ரீ நஜீப் துன் ரசாக்கால் அதிகாரப் பூர்வமாகத் தொடங்கப்பட்ட ஒரே மலேசிய மக்கள் கடை" களின் நோக்கம் முழுமையாக சிதறிடிக்கப்பட்டுள்ளதற்கு இயற்கையோ அல்லது இறைவனோ காரணமல்ல என்பதை உணரும் நிலையில் நிச்சயமாக மனிதத் தவறுகளே மையக் காரணம் என்பதன் அடிப்படை யில் ஒரே மலேசிய மக்கள் கடை"களின் தோல்விக்கான தார்மீகப் பொறுப்பினை ‘மை டின்’ (mydin) நிறுவனத் தின் இயக்குநர் அமீர் அலிமைடின் ஏற்றுக் கொள்வாரா என்பதே இன்றைய கேள்வியாகும்.

1940இல் பினாங்கில் தொடங்கிய ‘மைடின்’ வர்த்தக மையம் இன்று நாடு தழுவிய நிலையில் 257 மையங்களைக் கொண்டு மில்லியன் கணக்கில் லாபத்தினை ஈட்டி வரும் நிலையில் அரசாங்கத்தின் உத வித் தொகையாக ஏறக்குறைய வெ. 300 மில்லியன் (வெ. 30 கோடி) மானியங்களை உள்ளடக் கிய சுமார்  185 ஒரே மலேசிய மக்கள்  கடை"கள் முழுமையாக தோல்வியடைந்துள்ளதற்கான காரணம் என்ன என்பதை மலேசியர்களின் சார்பில் ஏவுகணை கேட்கின்றது.

Read More : Malaysia nanban Newspaper 3.10.2017


சீனாவை தாக்கிய மணல் புயல் : காற்று மாசு காரணமாக பொதுமக்கள் கடும் அவதி

பீஜிங்:

சீனாவை தாக்கிய மணல் புயலால் உருவான காற்று மாசால் தலைநகர் பீஜிங் கடும் பாதிப்பை சந்தித்துள்ளது. இரண்டு நாட்களாக தொடர்ந்து வீசும் மணல் புயலால் பீஜிங்கின் வானுயர்ந்த கட்டிடங்கள் புழுதி மற்றும் தூசியால் சூழப்பட்டுள்ளன. மணல் துகள்கள் படிந்து சாலைகளும் மோசமான தூசு மண்டலமாக காணப்படுகிறது. தற்போது Tianjin, Hebei, Shanxi, Jilin, Liaoning உள்ளிட்ட 6 மாகாணங்களுக்கு உட்பட்ட 15 லட்சம் சதுர கிலோமீட்டர் பரப்பளவிற்கு காற்று மாசுப்பட்டுள்ளது. இதனால் பொதுமக்கள் முகமூடி அணிந்து வெளியே செல்கின்றனர். இது பற்றி பேசிய காப்பீட்டு நிறுவன ஊழியரான கயோ ஷான் என்பவர், மோசமான காற்று மாசினால் சுவாசிக்க மிகவும் சிரமமாக உள்ளது. எனவே தான் முகமூடி அணிந்து செல்லும் நிலை உருவாகியுள்ளதாக கூறினார்.
மேலும் பேசிய அவர் இளம் வயதினரே தூசியை எதிர்கொள்ள முடியாமல் போராடும் போது, முதியவர்களின் நிலையோ பரிதாபமாக உள்ளதாக குறி ப்பிட்டார். சுவாசம் மற்றும் உடல்நலத்தில் பாதிப்பு ஏற்படாமல் இருக்க முகமூடி அணிந்து செல்வது தற்போது அத்தியாவசியமாவிட்டதாக கூறினார். மங்கோலிய எல்லையில் உள்ள பாலைவன பிரதேசத்திலிருந்து சீனாவை மணல் புயல் தாக்கும் என அந்நாட்டு வானிலை மையம் ஆரஞ்ச் மாசுபாடு எச்சரிக்கை விடுத்தது. இதனால் வீடு மற்றும் கடைகளின் கதவுகள், ஜன்னல்களை மூடி வைக்க அறிவுறுத்தப்பட்டது.


கர்ப்பத்தில் குழந்தைக்கு அறுவை சிகிச்சை லண்டன் மருத்துவர்கள் சாதனை

லண்டன்,

கர்ப்பத்தில் உள்ள குழந்தையின் சரிவர வளர்ச்சியடையாத முதுகெலும்பை அறுவை சிகிச்சை மூலம் சரிசெய்து சாதனை படைத்துள்ளனர் லண்டன் மருத்துவர்கள்.லண்டனில் உள்ள மேற்கு சாசெக்ஸ் பகுதியில் வசிப்பவர் ஷெர்ரி ஷார்ப் 29. கர்ப்பிணியான இவர் வழக்கமான பரிசோதனைக்காக அங்குள்ள மருத்துவமனைக்கு சென்றுள்ளார்.

குழந்தையை ‘ஸ்கேன்’ செய்து பார்த்த மருத்துவர்கள் ஷெர்ரியிடம் குழந்தையின் முதுகெலும்பு சீராக இல்லை. இதனால் முடக்குவாதம் ‘குடல் நோய்’ கால்களில் உணர்வு இழப்பு மற்றும் சீறுநீரக பிரச்சினைகள் ஏற்படும்.

அத்துடன் மற்ற குழந்தைகளைப் போல் நடக்க முடியாது. இதை அறுவை சிகிச்சையின் மூலம் குணப்படுத்தி விடலாம் என்று கூறியுள்ளனர். இதை யடுத்து கருவில் இருக்கும் குழந்தைக்கு அறுவை சிகிச்சை செய்து முடித்தனர். அறுவை சிகிச்சை முடிந்து 6 வாரங்களுக்கு பின் ஷெர்ரி பிரசவித்தார். ஜாக்சன் என பெயரிடப்பட்டுள்ள அக்குழந்தை தீவிர கண்காணிப்பில் வைக்கப்பட்டுள்ளது. பிரிட்டனர் நாட்டில் இதுபோன்ற அறுவை சிகிச்சை செய்வது இதுவே முதன்முறை.


கோலக்கிள்ளானில் 2 இடங்களுக்கு கோல்கீப்பர் ஆறுமுகத்தின் பெயர்

கோலாலம்பூர்,

மலேசியாவின் புகழ்பெற்ற  கால்பந்து கோல்கீப்பரான ‘ஸ்பைடர் மேன்’ ஆறுமுகம் மறைந்து 30 ஆண்டுகள் உருண்டோடி விட்ட நிலையில், அவர் பிறந்த ஊரான கோலக்கிள்ளான், பண்டமாரானில் உள்ள கால்பந்து அரங்கிற்கும் பண்டமாரானிலுள்ள பாடாங் பெக்கிலிங் சாலைக்கும் டத்தோ ஆர். ஆறுமுகம் என்று பெயர் விரைவில் சூட்டப்படவுள்ளது.

அந்த மினி கால்பந்து அரங்கிற்கு ‘டத்தோ ஆர்.ஆறுமுகம் மினி ஸ்டேடியம்’ என்றும் சாலைக்கு ‘ஜாலான் டத்தோ ஆர். ஆறுமுகம்’ என்றும் பெயர் மாற்றம் செய்ய கிள்ளான் நகராண்மைக் கழகம் திட்டமிட்டுள்ளது. தற்போது இந்த அரங்கத்தைக் கிள்ளான் நகராண்மைக்கழகம்  நிர்வகித்து வருகிறது.

Read More: Malaysia Nanban Tamil Daily on 10.2.2018


101 ஏக்கர் நில விவகாரம். சாமிவேலு மீது 3 ஆவது புகார்.

புத்ராஜெயா,

சந்தேகத்திற்குரிய 101 ஏக்கர் நில விவகாரம் தொடர்பில் ம.இ.கா. முன்னாள் தேசியத் தலைவரும் பொதுப் பணித்துறை அமைச்சருமான துன் எஸ். சாமிவேலு மீது நேற்று மலேசிய ஊழல் தடுப்பு ஆணையத்தில் (எம்.ஏ.சி.சி.) மூன்றாவது முறையாக புகார் செய்யப்பட்ட அதே சமயம், சாமிவேலுவிற்கு எதிராக நடவடிக்கை எடுக்கத் தவறினால் எம்.ஏ.சி.சி.க்கு எதிராகவும் புகார் செய்யப் படும் என எச்சரிக்கப்பட்டுள்ளது.பி.கே.ஆர். கட்சியின் முன்னாள் துணைத் தலைமைச் செயலாளர் ஜனபாலா பெருமாள் நேற்று இதனை நிருபர்களிடம் கூறினார்.

Read More: Malaysia Nanban Tamil Daily on 9.3.2019


போதைப்பொருள் வைத்திருந்த குற்றம்.

460 கிராம் ஹெரோயின் வகையிலான போதைப் பொருள் வைத்திருந்த குற்றத்திற்காக சந்தேகத்தின் பேரில் ஒரே குடும்பத்தைச் சேர்ந்த 9 பேரை போலீ சார் கைது செய்தனர். அதிகாலை 4 மணியளவில் போலீசார் மேற்கொண்ட அதிரடி நடவடிக்கையின் போது ஈப்போ, தாமான் சிலிபின் ரியாவில் உள்ள வீட்டோன்றில் இந்த கைது நடவடிக்கை மேற்கொள்ளப்பட்டது. சோதனையின் போது 460 கிராம் போதைப் பொருள் பொட்டலங்கள் வீட்டின் வரவேற்பரையில் மறைத்து வைக்கப்பட்டிருந்தது கண்டு பிடிக்கப்பட்டது. இதனால், கூலி வேலைச் செய்யும் 51 வயதான ஆடவர் உட்பட அவரின் மனைவி, நான்கு பிள்ளை, ஒரு மருமகன் மற்றும் இரு மருமகள் என மொத்தம் 9 பேரைப் போலீசார் கைதுச் செய்தனர். இந்நிலையில் இவர்கள் அனைவரும் நேற்று நண்பகல் இங்குள்ள மாஜிஸ்திரேட் நீதிமன்றத்திற்கு கொண்டு வரப்பட்டனர். வழக்கை விசாரித்த நீதிபதி 28 வயதான மகன், உட்பட இருவரை மே 23ஆம் தேதி வரை தடுப்புக் காவலில் வைக்க உத்தரவிட்டார். மற்ற அறுவரையும் வரும் வியாழக்கிழமை வரை தடுப்பு காவலில் வைத்து வாக்குமூலம் பெறும்படி நீதிபதி உத்தரவிட்டார்.


ஆன்லைன் விற்பனைக்கு எதிர்ப்பு! தமிழகத்தில் நாளை மருந்துக் கடைகள் மூடல்

ஆன்லைனில் மருந்துகள் விற்கப்படுவதைக் கண்டித்து அதற்கு எதிர்ப்புத் தெரிவிக்கும் வகையில், தமிழ்நாடு மருந்து வணிகர்கள் சங்கம் சார்பில் நாளை (மே 30ஆம் தேதி) முழுக் கடையடைப்புப் போராட்டம் நடத்தப்படும் என அறிவிக்கப்பட்டுள்ளது. ஆன்லைனில், இருந்த இடத்திலிருந்தே பொருள்கள் வாங்கும் பழக்கம் அதிகரித்துவரும் நிலையில், மருந்துகளும் ஆன்லைனில் விற்பனைக்கு வந்துள் ளன. இவ்வாறு விற்பனை மேற்கொள்ளும் பல நிறுவனங்கள், முறையான அனுமதி ஏதுமின்றிச் செயல்படுவதாக மருந்து வணிகர்கள் சங்கம் சார்பில் பல முறை புகார்கள் அளிக்கப்பட்டுள்ளன. இந்த நிலையில், ஆன்லைனில் மருந்துகள் விற்பனை செய்யப்படுவதற்கு எதிராக, மருந்து விற்பனை வணிகர்கள் நாளை கடையடைப்புப் போராட்டம் நடத்த உள்ளனர். ஆன்லைன் மருந்து வணிகத்துக்கு எதிர்ப்பலைகள் எழுந்துவரும் அதேவேளை, ஆன்லைனில் மருந்துகள் விற்க அனுமதியளிக்க வேண் டும் என்றும் பல கோரிக்கைகள் மத்திய அரசிடம் வைக்கப்பட்டுள்ளன.


அடையாள ஆவணச் சிக்கல்: துரித உணவைப் போல் உடனடியாகத் தீர்க்க முடியாது.

புத்ராஜெயா,

சுமார் 61 ஆண்டுகளாக தேக்கி வைக்கப்பட்டிருந்த இந்தியர்களின் அடையாள ஆவணச் சிக்கலுக்கு புதிய ஆட்சியில் ‘துரித உணவை’ப் போல உடனடித் தீர்வு என்பது நடைமுறை சாத்தியமற்றது என கூறுகிறார் பிரதமர் துறை அமைச்சர் பொன்.வேதமூர்த்தி.ஆனாலும், இதன் தொடர்பான நடவடிக்கை ஓரள வுக்கு நிறைவு கட்டத்தை எட்டியுள்ளது. இது குறித்த விரிவான அறிக்கை கூடிய விரைவில் அமைச்சரவைக் கூட்டத்தில் சமர்ப்பிக்கப்பட உள்ளது என்று தெரிவித்துள்ளார்.

Read More: Malaysia Nanban Tamil Daily on 9.3.2019


அரசுத்துறைகளில் சரியாக பணியாற்றாதவர்களுக்கு கட்டாய ஓய்வு: யோகி ஆதித்யநாத் அதிரடி

லக்னோ, உத்தரப்பிரதேசம் மாநிலத்தில் அண்மையில் நடைபெற்ற சட்டசபை தேர்தலில் பா.ஜ.க. வென்று, முதல் மந்திரியாக யோகி ஆதித்யநாத் பதவி வகித்து வருகிறார். யோகி ஆதித்யநாத் பதவியேற்றது முதல் பல்வேறு அதிரடி நடவடிக்கைகளை மேற்கொண்டு வருகிறார். இந்நிலையில், அரசு ஊழியர்கள் சிறப் பாக செயல்படவில்லை என்றால், அவர்கள் வீட்டுக்கு அனுப்பப்படுவார்கள் என முதல் மந்திரி யோகி ஆதித்யநாத் தெரிவித்துள்ளார். இதுகுறித்து மாநில தலைமை செயலாளர் ராஜீவ் குமார் வெளியிட்ட அறிக்கையில், 'அரசு துறைகளில் பணியாற்றும் 50 வயதிற்கு மேல் உள்ள ஊழி யர்களுக்கு 3 மாத கால அவகாசம் அளிக்கப்பட்டு அவர்களின் பணி ஆய்வு செய்யப்படும். அப்போது சிறப்பாக செயல்படாத அரசு ஊழியர்கள் வலுக்கட்டாய மாக வீட்டுக்கு அனுப்பப்படுவார்கள். இதுதொடர்பாக அனைத்து துறை அதிகாரிகளுக்கும் நோட்டீஸ் அனுப்பப்பட்டுள்ளது. அவர்கள் அந்தந்த துறை ஊழியர்களை கண்காணித்து சிறப்பாக செயல்படாதவர்கள் குறித்த பட்டியலை அரசுக்கு அனுப்ப வேண்டும். மேலும் அரசு ஊழியர்களை நீக்குவதால், அடுத்த தலைமுறையினருக்கு வாய்ப்பு கிடைக்கும். மத்திய அரசும் சமீபத்தில் இந்தக் கருத்தை வலியுறுத்தி உள்ளது' என குறிப்பிட்டுள்ளார்.


ரகசிய காதலனுடன் சமந்தா படம் லீக்

அதைப்பார்த்த இயக்குனர், ‘உங்கள் இருவரையும் ஜோடியாக நடிக்க வைத்தது தப்பா போச்சே...’ என்று புலம்பத் தொடங்கிவிட்டார் என சமந்தா கூறினார். இதற்கிடையில் சமந்தா பற்றி நிதின் கூறும்போது,‘நாங்கள் இருவரும் நண்பர்கள். மற்றபடி எங்களுக்குள் ஒன்றுமில்லை’ என்றார். இந்நிலையில் தான் நடித்த ‘ஏ ஏ’ படத்தை நாக சைதன்யாவுக்கு சிறப்பு காட்சியை சமந்தா திரையிட்டு அவருடன் அமர்ந்து பார்ப்பதும், பிறகு இருவரும் ஜோடியாக வெளியில் நடந்து வருவதுபோன்றும் நேற்று இணைய தளத்தில் புகைப்படங்கள் வெளியாகி உள்ளதால் பரபரப்பு ஏற்பட்டுள்ளது. ‘கோடையில் படப்பிடிப்பிலிருந்து ஓய்வு எடுத்துக்கொண்டு தனது குடும்பம் மற்றும் காதல் நண்பருடன் பொழுதைகழிப்பேன்’ என ஏற்கனவே சமந்தா கூறியுள்ளது குறிப்பிடத்தக்கது.


தையல் வகுப்பு பயிற்சிக்கு வழங்கப்பட்ட மானியம் எங்கே?

காஜாங், இந்திய மகளிருக்கு பகுதி நேர வருமானத்தை ஏற்படுத்திக்கொடுக்கும் நோக்கில் அவர்களுக்கு தையல் மற்றும் கைவினைப் பொருட்களைத் தயாரிக்கும் பயிற்சி வகுப்புக்காக அரசாங்கம் வழங்கிய மானியம் துஷ்பிரயோகம் செய்து இருப்பதாக கூறி காஜாங் வட்டாரத்தை சேர்ந்த மகளிர் மலேசிய ஊழல் தடுப்பு ஆணையத்தில் புகார் செய்துள்ளனர். தங்களுக்கு ஒதுக்கப்பட்ட மானியத்தை பயன்படுத்தி மேற்கண்ட பயிற்சி வகுப்புகள் நடத்தாமல் அந்தப் பணம் என்னவானது என்று கேட்டு அவர்கள் போர் கொடி தூக்கியுள்ளனர்.தங்களுக்கு ஒதுக்கப்பட்ட மானியத்தை பயன்படுத்தி மேற்கண்ட பயிற்சி வகுப்புகள் நடத்தாமல் அந்தப் பணம் என்னவானது என்று கேட்டு அவர்கள் போர்க்கொடி தூக்கியுள்ளனர். தையல் மற்றும் கைவினைப் பொருட்களைத் தயாரிக்கும் பயிற்சி வகுப்புகளை நடத்துவதாகக் கூறி பிரதமர் துறைக்குக் கீழ் செயல்படும் இந்திய சமூக, பொருளாதார மேம்பாட்டு அமைப்பிடமிருந்து ( செடிக்) மானியம் பெற்ற பின்னரும் வகுப்புகளை அங்கு நடத்தவில்லை என சம்பந்தப்பட்ட மகளிர் பாங்கி இந்திய இளைஞர் அமைப்பு ஒன்றுக்கு எதிராக புகார் தெரிவித்துள்ளனர். தையல் மற்றும் கைவினைப் பொருட்கள் தயாரிப்பது தொடர்பான வகுப்புகளை நடத்துவதாக வாக்குறுதி அளித்த அந்த இயக்கம், கடந்தாண்டு நவம்பர் மாதத்தில் அதற்கான நேர்முகக்காணலை நடத்தி அதில் தகுதியுடையவர்களையும் தேர்வு செய்ததாகச் செல்வமலர் தெரிவித்தார். இவர்தான் அந்த நேர் முகக்காணலில் தகுதியானவர்களைத் தேர்வு செய்தவர் ஆவார். காஜாங்கில் தையல் மற்றும் கைவினைப் பொருட்களைத் தயாரிப்பது தொடர்பான பயிற்சிகளை வழங்கும் அகாடமியை நடத்தி வருகிறார் என்பது குறிப்பிடத்தக்கது. காஜாங்கில் தையல் மற்றும் கைவினைப் பொருட்களைத் தயாரிக்கும் தொடர்பான பயிற்சி வகுப்புகளை நடத்துவதற்கு தன்னுடைய சுயவிவர ஆவணங்களை வைத்துதான் செடிக்கில் அனுமதியையும் மானியத்தையும் அந்த அமைப்பின் பொறுப்பாளர்கள் பெற்றுள்ளனர். ஆனால், இன்றைய நிலவரப்படி பயிற்சி வகுப்புகள் காஜாங்கில் நடத்தப்படுவதற்குப் பதிலாக பல புகார்களுக்குப் பிறகு அவசர அவசரமாகப் பத்துகேவ்ஸ் பகுதியில் நடத்தப்பட்டு வருவதோடு அதில் பெரும்பாலும் இயக்கத்தைச் சார்ந்தவர்களே பங்கேற்பதாகவும் தன்னுடைய சுயவிவர ஆவணங்களை இவ்விவகாரத்தில் இருந்து மீட்டெடுக்கவும் இயலவில்லை எனவும் அவர் வேதனையுடன் தெரிவித்தார். நவம்பர் மாதத்தில் நேர்முகக்காணலை நடத்தியவர்கள் இந்தாண்டு ஏப்ரல் மாதம் வரையில் எவ்வித வகுப்புகளையும் நடத்தவில்லை. இது குறித்த தகவல்களைத் தேர்ந்தெடுக்கப்பட்டவர்களுக்கு வழங்கவும் இல்லை. இதனால், சம்பந்தப்பட்டவர்கள் என்னைத் தொடர்பு கொள்ளத் தொடங்கி விட்டனர். கடந்தாண்டு தொடங்கிய இந்த விவகாரம் அல்லது போராட்டம், செடிக், காவல்நிலையம், மஇகா தலைமையகம் மற்றும் ஊழல் தடுப்பு ஆணையம் ஆகிய இடங்களில் ஏறி இறங்கியும் இன்று வரையிலும் முடிவு பெறவே இல்லை. செடிக்கிற்குச் சென்று வந்த பின்னரும் நிலைமை சரிசெய்யப்படாததால் இது குறித்து காஜாங் காவல்நிலையத்தில் புகார் செய்தும் பலனில்லை.எனவே, இறுதி முயற்சியாக கடந்த ஏப்ரல் மாதத்தில் மலேசிய ஊழல் தடுப்பு ஆணைய அதிகாரிகளில் ஒருவரிடம் இது தொடர்பாகப் பேசப்பட்டது. அவர் சம்பந்தப்பட்ட இயக்க ஆலோசகரிடம் விசாரணையும் மேற்கொண்டார். இருவருக்கும் இடையில் என்ன நடந்தது என்று தெரியாது. முடிவில், என்னிடமே பேரம் பேசப்பட்டது. மலேசிய ஊழல் தடுப்பின் புகாருக்குப் பிறகு சம்பந்தப் பட்டவர்கள் அவசர அவசரமாக பத்துகேவ்ஸ் பகுதியில் வாரயிறுதி நாட்கள் ஒன்றில் வகுப்பை நடத்தத் தொடங்கினர். போக்கு வரத்தைக் காரணமாகக் கூறியதால் பேருந்து வசதியும் ஏற்பாடு செய்து கொடுக்கப் பட்டுள்ளது. இருப்பினும், காஜாங்கில் நடத்தப்பட்ட நேர்முகக் காணலில் தேர்வு செய்யப்பட்ட 30 பேரில் ஓரிருவரைத் தவிர யாரும் இவ்வகுப்புகளுக்குச் செல் லவில்லை. எனவே, நிலைமையைச் சமாளிக்க இயக்கத்தில் உள்ளவர்களே வகுப்புகளில் பங்கெடுத்து வருகின்றனர்.மேலும், தொடக்கத்தில் உணவும் வழங்கப்படவில்லை. விவகாரம் நாளிதழ்களில் வந்து தீவிரமடைந்த பிறகே இப்போது உணவு வழங்கப்படத் தொடங்கியுள்ளதாகவும் பாதிக்கப்பட்ட பெண்களின் சார்பாகப் பேசிய செல்வமலர் தெரிவித்தார். இந்த வகுப்பு காஜாங்கிலேயே நடத்தப்பட வேண்டும் என மேற்கொண்டு வந்த அத்தனை முயற்சிகளும் விழலுக்கிறைத்த நீர் போலாகி விட்டதாகத்தான் உணர்கிறேன். இதனிடையே, பயிற்சி வகுப்புகளைக் காஜாங்கில் நடத்துவதாக வாக்குறுதி அளித்து விட்டு இப்போது பத்துகேவ்ஸில் நடத்துவது எந்த வகையிலும் நியாயமில்லை என இதனால் பாதிக்கப்பட்ட பெண்களான நிர்மலாதேவி (46), புஷ்பா (47), மாலா (45), பொன்மகள் (42), பிரேமா (38), தேவராணி (36), ராதா (45), ஷீலா (40), ஸ்ரீ குமாரி கமலா (31), ராதா (29), சுகுமாரி (43), மகேஸ்வரி (38) ஆகியோர் தெரிவித்தனர். அரசாங்கத்தின் வழியாக செடிக் வழங்கிய மானியம் எங்கே? அந்தப் பணம் என்னவானது? ஏன் காஜாங்கில் அந்த பயிற்சி வகுப்பு நடத்தப்படவில்லை? ஏன் இலக்கு மாறி போனது? இதில் பண துஷ்பிரயோகம் செய்யப்பட்டுள்ளதா? என்பது குறித்து மலேசிய ஊழல் தடுப்பு ஆணையம் ஆராய வேண்டும் என்று அவர்கள் கேட்டுக்கொண்டனர்.


அப்துல் கலாமின் தலைமைத்துவம், நாட்டுப்பற்று, வர்த்தகம் எனும் தலைப்பில் 2 நாள் இலவச பயிற்சி!

வாய்ப்புகளைத் தேடி அலைவதைவிட வாய்ப்புகளை உருவாக்கிக் கொள்வதில் மாணவர்கள் முனைப்பு காட்ட வேண்டும் என அமரர் ஏபிஜே அப்துல் கலாமின் அறிவியல் ஆலோசகர், வீ.பொன் ராஜ் அண்மையில் நடைபெற்ற 'தலைமைத்துவம், நாட்டுப்பற்று மற்றும் வர்த்தகம்' எனும் தலைப் பிலான பயிற்சிப் பட்டறையின் போது வலியுறுத்தினார். 500 இந்திய இளைஞர்களுக்காக இரண்டு நாள் இந்த இலவச பயிற்சிப்பட்டறை நடைபெற்றது. இளைஞர்களின் கனவு நாயகன் டாக்டர் ஏ.பி.ஜே. அப்துல் கலாமின் ஒரே கோட்பாடுகளின் அடிப்படையில் இளைஞர்கள் மற்றும் மாணவர்களுக்கான இப்பயிற்சிப் பட்டறை கடந்த பிப்ரவரி 18,19 (2017) ஆகிய தேதிகளில் மலாயா பல்கலைக் கழகத்தில் நடந்தேறியது. கடந்த 1.11.2015-இல் நடை பெற்ற, அமரர் அப்துல் கலாமின் தபால் தலை வெளியீட்டு விழாவில் பேரா இந்தியர் வர்த்தக சபையும் அப்துல் கலாம் இலட் சிய இந்திய இயக்கமும் இணை ந்து கையெழுத்திட்ட புரிந்துணர்வு ஒப்பந்தத்தின் முயற்சியா கவே இப்பயிற்சிப் பட்டறை ஏற்பாடு செய்யப்பட்டது. இந் நிகழ்வின்போது, மாணவர்கள், இளைஞர்களிடையே விதைக்கப்பட்டுள்ள கலாமின் சிந்தனைகள் இந்தியா பல்வேறு துறைகளிலும் வளர்ச்சியடைய உதவியாக இருக்கும் என்று பொன்ராஜ் கூறினார். வேலை வாய்ப்பே இல்லாத ஒரு துறையைத் தேர்ந்தெடுத்துப் பயின்று இன்று அந்த துறையை இந்திய நாட்டின் வளர்ச்சியில் பங்குபெற செய்தவர் ஏபிஜே அப்துல் கலாம். அதேபோன்று இன்றைய இளம் தலைமுறை யினரான மாணவர்களும் வாய்ப்பு களைத் தேடிக் கொண்டிருப் பதைவிட வாய்ப் புகளை உருவாக்கிக் கொள்ள வேண்டும். நமக்குள் தேடலை விதைக்க வேண்டும். அதுதான் நமது வெற்றியை நிர்ணயிக்கும் அடித்தளமாகும் என முதன் மையுரையில் பேரா இந்தியர் வர்த்தக சபைத் தலைவர் திரு.கேசவன் வலியுறுத்தினார். நம்பிக்கைக்கு வித்திடும் டிக்சன் செயல்முறை என்னும் உணர்வுப்பூர்வமான நீண்ட நேர பயிற்சியை வித்யாஷங்கர் நடத்தினார். தொடர்ந்து, கடந்த காலம் எதிர்காலத்துக்கு சமமானதல்ல. கடந்த கால நிகழ்வுகள் நமது எதிர் காலத்தை தீர்மானிக்க முடியாது என்பதை விளக்கக்கூடிய பயிற்சி யளிக்கப் பட்டது. வித்யாஷங்கர் நடத்திய முழு அமர்வும் தெளிவாகவும் 100% பங்களிப் புடனும் பார்வையாளர்கள் அனை வருக்கும் மிகத் தேவையான முறை யில் நடைபெற்றது. இந்திய சமுதாயத்தினர் கல்வி யால் மட்டுமே முன்னேற்றம் காண முடியும் என்பதால் கல்வியில் கூடுதல் கவனம் செலுத்தித் தங்களின் வாழ் வாதாரத்தை மேம்படுத்திக் கொள்ளவேண்டும் என பிரதமர் துறை அமைச்சகத்தின் துணை அமைச்சரும் மஇகாவின் துணைத் தலைவருமான டத்தோஸ்ரீ எஸ்.கே.தேவமணி சிறப்புரையில் வலியுறுத்தினார்.


30 கைப்பைகளில் வெ.12 கோடி ரொக்கம்

பெட்டாலிங் ஜெயா,

முன்னாள் பிரதமர் டத்தோஸ்ரீ நஜீப் துன் ரசாக்குடன் தொடர்புபடுத்தப்பட்ட கோலாலம்பூர், தங்க முக்கோணத்தில் உள்ள பெவிலியன் ரெஸிடென்ஸ் ஆடம்பர அடுக்குமாடி வீட்டில்  கைப்பற்றப்பட்ட விலை உயர்ந்த பொருட்களின் உள்ளடக்கப் பெட்டிகளில் 30 கைப்பைகளில் மட்டும் இருந்த பணத்தின் மதிப்பு 12 கோடி வெள்ளியாகும். கடந்த மே 21 ஆம் தேதி திங்கள் கிழமை முதல் அந்தப் பணத்தை போலீசார் எண்ணி வந்தனர். ரொக்கமானது பேங்க் நெகாரா அதிகாரிகளின் உதவியுடன்  எண்ணப்பட்டன.

Read More: Malaysia Nanban Tamil Daily on 24.5.2018


180 நாட்களில் பொதுத் தேர்தல்.

கோலாலம்பூர்,

இப்போதிலிருந்து 180 நாட்களில் நாட்டின் 14-ஆவது பொதுத்தேர்தல் நடத்தப்படும் என்று துணைப்பிரதமர் டத்தோஸ்ரீ அகமட் ஜாஹிட் ஹமிடி நேற்று அறிவித்தார்.பொதுத்தேர்தல் நெருங்கிக்கொண்டிருப்பதால் கட்சிக்காக எந்தெந்த தலைவர்கள் கடுமையாக உழைக் கின்றனர் என்பது எனக்கு தெரியும். இப்போதிருந்து எண்ணி 180 நாட்களில் தேர்தல் நடைபெறும் என்று தேசிய முன்னணி பங்காளி கட்சிகளின் தலைவர்களிடம் அவர் தெரிவித்தார்.

180 நாட்களுக்குப் பிறகு தேர்தல் நடத்தப்படும் என்று கூறுபவர் கள் உண்மை நிலையில் வாழ்பவர்கள் இல்லை என்று அவர் கருத்துரைத்தார்.  இங்குள்ள கெராக்கான் தலைமையகத்தில் நேற்று அக்கட்சியின் 46-ஆவது தேசியப் பேரவையை அவர் தொடக்கி வைத்துப் பேசினார்.கெராக்கான் தேசியத் தலைவர் மா சியூ கியோங், அம்னோ, ம.இ.கா., ம.சீ.ச. உள்ளிட்ட தேசிய முன்னணி பங்காளி கட்சிகளின் தலைவர்களும் அதில் கலந்து கொண்டனர்.

Read More: Malaysia nanban News Paper on 13.11.2017


எம்.எல்.ஏ.க்களை தினகரன் பலிகடா ஆக்கிவிட்டார் - அமைச்சர் உதயகுமார்

மதுரை, அக். 24-

தனது சுய லாபத்துக்காக 18 எம்.எல்.ஏ.க்களை தினகரன் பலிகடா ஆக்கிவிட்டார் என்று அமைச்சர் உதயகுமார் குற்றம்சாட்டியுள்ளார்.

அமைச்சர் ஆர்.பி. உதயகுமார் மதுரையில் நிருபர்களுக்கு பேட்டியளித்தார். அப்போது அவர் கூறியதாவது: தகுதி நீக்கம் செயப்பட்ட 18 எம்.எல்.ஏ.க்கள் குற்றாலத்தில் தங்க வைக்கப்பட்டுள்ளனர். இந்த 18 பேரும் தங்கள் பதவியை தகுதி இழப்பு செத பின்னர் படாதபாடு பட்டுவிட்டார்கள். அம்மாவின் அரசை காப்பாற்றுவதற்காக ஒரு நல்ல முடிவை எடுத்து விடக்கூடாது என்பதற்காக அவர்களை குற்றாலத்தில் கட்டாயப்படுத்தி அடைத்து வைத்துள்ளனர்.

பதவி ஆசையை காட்டி பலிகடா ஆக்கப்பட்டு இருக்கிறார்கள். ஆனால் அவர்கள் அம்மாவின் அரசை காப்பாற்ற குற்றாலத்தில் அடைத்து வைத்தாலும், துன்பத்தில் அடைத்தாலும் வெளியே வருவார்கள். முதலமைச்சரை மாற்றும் பேச்சுக்கே இடமில்லை என்று நாங்கள் தெளிவாக கூறி வருகிறோம். எனவே தனது உயிரை தந்து அம்மா இந்த ஆட்சியை ஏற்படுத்தினார். அது போல உயிரை கொடுத்தாவது இந்த ஆட்சிக்கு துணை நிற்க வேண்டும் என்பது தான் ஒன்றரை கோடி தொண்டர்களின் ஆசை. அது நிச்சயம் நிறைவேறும். இவ்வாறு அவர் கூறினார்


10 மாடி அடுக்ககத்தில் அவதியுறும் 170 குடும்பங்கள் !

பத்துமலை சுற்றுலா தலம் அமைந்துள்ள இடத்திலிருந்து சுமார் மூன்று கிலோமீட்டர் தொலைவில் இருக்கின்றது கம்போங் லட்சுமணா. இங்குள்ள 10 மாடிகளைக் கொண்ட ‘லட்சுமணா ஜெயா ஏ’ மலிவு விலை அடுக் குமாடி வீடுகளில் 170 குடும்பங்கள் வாழ்கின்றன. பொதுத்தேர்தல் வந்து விட்டால் பத்துமலை சட்ட மன்றத் தொகுதிக்கு வழங்கப் படும் குறியீடு ‘என்16’ (N16). இங் குள்ள மக்களின் பிரச்சினைகளை கவனிப் பதற்காக ம.இ.கா சார்பில் அதன் தேசியத் தலைவர் டத்தோஸ்ரீ டாக்டர் எஸ்.சுப்பிரமணியம் நியமனம் செய்துள்ள ஒருங்கிணைப்பாளர்கள் 5 பேர். இதன் சட்டமன்ற உறுப்பினர் (பி.கே.ஆர்) அமினுடின் ஷாரி. சுற்றியிருப்பது செலாயாங் நாடாளுமன்றத் தொகுதி. இதன் உறுப்பினர் பி.கே.ஆரின் வில்லியம் லியோங் ஜீ கீன். கோம்பாக் நாடாளுமன்றத் தொகுதியின் உறுப்பினர் மாநில மந்திரி புசாரான டத்தோஸ்ரீ அஸ்மின் அலி. ஆனால், இந்த அடுக்குமாடி வீடுகளில் குடியிருப்போர் தங்கள் பிரச்சினைகள் பற்றி எத்தனையோ ஆண்டுகள் புகார் செய்தும், இன்னும் கேட்பாரற்றவர்களாகவே இருக்கின்றனர். அவ்வப்போது தற்காலிக தீர்வுதான் கிடைக்கிறதே தவிர நிரந்தரமாக எங்களுக்கு விடியல் எப்போது என்று கேள்வி கேட்கின்றனர். 21ஆவது நூற்றாண்டில் இப்படியும் ஒரு வாழ்க்கையா என்ற கேள்வி கம்போங் லட்சுமணாவிலுள்ள லட்சுமணா ஜெயா ஏ அடுக்குமாடி வீட்டிற்கு செல் பவர்கள் மத்தியில் கண்டிப்பாக எழும் என்று கூறலாம். அடுக்குமாடி வாழ்க்கை என்றாலே அதற்கான சில அடிப்படை வசதிகள் அங்கு இருக்க வேண்டும். ஆனால் எந்தவொரு அடிப்படை வசதிகளும் இல்லாமல் இங்கு வாழும் 170 குடும்பங்கள் தவித்து வருகின்றன. இருண்ட குகைக்குள் வாழும் வாழ்க்கை ஒரு புறம் இருக்கையில் குப்பைகளின் மத்தியில் வாழும் அவலமும் இங்கு ஏற்பட்டு வருகிறது.இந்த 10 மாடி அடுக்ககத்தில் வாழும் சிறுவர்கள் முதல் பெரியவர்கள் வரை படிக்கட்டின் மூலம்தான் மேல் மாடியுள்ள வீடுகளுக்குச் செல்ல வேண்டியுள்ளது. ஒரு புளோக்கிற்கு இரு மின் தூக்கி வசதிகள் இருந்தாலும் கூட கடந்த இரு வருடங்களாக அவை செயலிழந்து கிடக்கின்றன. மாதத்திற்கு வெ.40ஐ பரா மரிப்பு கட்டணமாக இங்குள்ள குடும்பங்கள் கட்டி வருகின்றன. இருந்தபோதும் இந்த அடுக்குமாடி குடியிருப்பின் நிர்வாகம் பணத்தை மட்டுதான் எண்ணி வருகிறார்களே தவிர இங்குள்ள பிரச்சினைகளுக்குத் தீர்வு கண்ட பாடில்லை என இங்கு வசிக்கும் மக்கள் தங்களின் மனக்குமுறலை வெளிப்படுத்தினர். பிள்ளைகள் விளையாடுவதற்காக இங்கு கட்டப்பட்டுள்ள விளையாட்டு மைதானத்தில் பிள்ளைகளைக் காட்டிலும் பாம்புகளும் நாய்களும்தான் அதிகமாக நேரத்தை கழிக்கின்றன. புல் மண்டிக் கிடக்கும் இந்த விளையாட்டு மைதானத்தில் தங்களின் பிள்ளைகளை விளையாடவிட இங்குள்ள மக்கள் அஞ்சு கின்றனர்.இப்படி பல குறைபாடுகளும் பிரச்சினைகளும் நிறைந்த இந்த அடுக்குமாடி குடியிருப்பின் மக்களை சந்தித்துப் பேசியதில் தலைநகரின் மையப்பகுதியிலும் இதுபோன்ற சூழ்நிலையில் மக்கள் வாழ்ந்து வருகிறார்களா என்ற கேள்விதான் மனதில் தோன்றியது. மின்சாரம்- நீர் வசதி இல்லாமல் இரு நாட்கள் தவிப்பு! கடந்த 15ஆம் தேதி இந்த அடுக்குமாடிக்கான மின்சார நிலையத்திற்கு அருகே நிறுத்தி வைக்கப்பட்டிருந்த மோட்டார் சைக்கிள் எரியூட்டப்பட்டதால் மின் சார கேபள்கள் அதில் கருகின.இதனால் இரு நாட்களுக்கு இந்த குடியிருப்பில் மின்சாரத் தடை ஏற்பட்டது. அதுமட்டுமின்றி மின்சாரத்தால் இயங்கக் கூடிய நீர் மோட்டார் பம்பும் செயல்படாததால் நீர் வசதியும் இல்லாமல் இங்குள்ளவர்கள் அவதிப்பட்டு வந்தனர். இதன் தொடர்பில் குடியிருப்பின் நிர் வாகம் எந்தவொரு நடவடிக்கையையும் மேற்கொள்ளவில்லை. பத்துகேவ்ஸ் தொகுதி தேசிய முன்னணியின் ஒருங்கிணைப்பாளர் ரவிச்சந்திரன் உதவியால் மின்சார கேபள்கள் புதுப்பிக்கப்பட்டதுடன் மின்சார வசதி மீண்டும் கிடைத்தது என மேரி தெரிவித்தார். செயலிழந்து கிடக்கும் மின்தூக்கிகள்! இந்த அடுக்குமாடியின் 8ஆவது மாடியில் வசித்து வந்த பாட்டி மின்தூக்கி செயலிழந்து கிடப்பதால் அடிக்கடி படிக்கட்டுகளில் ஏறி இறங்கி வந்ததால் உடல் நலம் குன்றி மருத்துவமனைக்கு அழைத்துச் செல்லப்பட்டார். சில தினங்கள் கழித்து அவர் மருத்துவமனையிலேயே இறந்துவிட்டார். இந்த குடி யிருப்பில் போதுமான வசதி இல்லாத காரணத்தால் அவருக்கு மருத்துவமனையின் சவக்கிடங்கிலேயே இறுதிச் சடங்குகள் செய்யப்பட்டன என சு. முனியம்மா (வயது 39) தெரிவித்தார். மின்தூக்கி இல்லாததால் அவரின் உடலை மேல் மாடிக்கு கொண்டு செல்வது கடினம். அதுமட்டுமின்றி இருண்டு கிடக்கும் கீழ் மாடியில் இறுதிச் சடங்கை செய்ய முடியாத காரணத்தினால்தான் அவரின் குடும்பத்தினர் இந்த முடிவை எடுத்ததாக அவர் சொன்னார். மழை பெய்தால் முதல் மாடியில் வெள்ளம் ஏற்படும்! மழை வந்துவிட்டால் இந்த அடுக்குமாடியின் முதல் மாடியில் வெள்ளம் ஏற்படும். இந்த அடுக்குமாடியின் மழை நீர் குழாய் உடைந்திருப்பதும் குப்பைகள் அடைத்து இருப்பதுமே இதற்கு காரணம் என சு.அமராவதி (வயது 53) தெரிவித்தார்.மின்தூக்கி செயல் இழந்து கிடப்பதால் மேல் மாடியில் உள்ள மக்கள் குப்பைகளை அங்கிருந்து கீழே கொட்டு கின்றனர். இதனால் கீழ் மாடி குப்பைகளினால் நிறைந்து காணப்படுகிறது. குப்பைகளை அகற்றுவதற்கான நடவடிக்கையையும் இந்த குடியிருப்பின் பராமரிப்பு நிறுவனம் செய்வதில்லை. நாங்களே பணத்தைக் கட்டி வெளியில் உள்ள வேலையாட்களை கொண்டு குப்பைகளை சுத்தம் செய்து வருகிறோம் என அவர் சொன்னார். சுகாதாரமற்ற நிலை! இந்த குடியிருப்பு சுகாதார மற்ற நிலையில் உள்ளதற்கு அதன் நிர்வாகமே காரணம். ஒரு நிலையான நிர்வாக இங்கு செயல்படுவதில்லை. அடிக்கடி மாற்றம் ஏற்படுவதால் எங்களின் பிரச்சினைகளை அவர்கள் கண்டு கொள்வதில்லை என சரோஜா காளியம்மாள் (வயது 42) தெரிவித்தார்.சுற்றுச் சூழ லில் புற்கள் மண்டிக் கிடக்கிறது. இதனை வெட்டுவதற்குக் கூட அவர்களுக்கு நேரம் இல்லை. இதனால் பாம்புகளின் தொல்லை நாளுக்கு நாள் அதி கரித்து வருகிறது. அதுமட்டுமின்றி தெருநாய்களின் நடமாட்டமும் இங்கு அதிகம் உள்ளதால் அவை ஆங்காங்கே மலம் கழித்து விடுகின்றன. அதனையும் யாரும் சுத்தம் செய்வதில்லை. முறையான குப்பைக் கொட்டும் இடம் இருந்தாலும்கூட மின்தூக்கி பிரச்சினையால் ஆங்காங்கே குப்பைகள் வைக்கப்படுவதால் இன்று இவ்விடமே குப்பை தொட்டிபோல் காட்சி அளிப்பதாக அவர் சொன்னார். டிங்கிக் காய்ச்சலின் பாதிப்பு அதிகரிப்பு! சுத்தமான சூழ்நிலை இல்லாத காரணத்தினால் இங்கு டிங்கி காய்ச்சினால் பாதிக்கப்படுவர்களின் எண்ணிக்கை அதிகரித்து வருகின்றன. இதுவரையில் இந்த ஒரு புளோக்கில் மட்டும் நான்கு பேருக்கு டிங்கிக் காய்ச்சல் ஏற்பட்டுள்ளது. சில தினங்களுக்கு முன்பு டிங்கிக் காய்ச்சலால் பாதிக்கப்பட்ட 14 வயது இளம்பெண் இன்னமும் செலாயாங் மருத்துவமனையின் அவசரச் சிகிச்சைப் பிரிவில் சிகிச்சை பெற்று வருகிறார். இந்த பிரச்சினையினால் எங்களின் பிள்ளைகளை நாங்கள் விளையாடுவதற்குக் கூட வெளியே விடுவதில்லை என சு.தமிழ்ச்செல்வி (வயது 40) தெரி வித்தார். வீட்டுக்குள் எவ்வளவுதான் சுத்தமாக இருந்தாலும் சுற்றுச் சூழல் சுத்தமாக இல்லாத பட்சத்தில் இதுபோன்ற உயிரை பறிக்கக்கூடிய நோய்கள் பரவி விடுகிறது.ஆகையால் எங்களையும் மனிதராக மதித்து எங்களின் குடியிருப்பின் பிரச்சினைகளுக்குத் தீர்வு காணும்படி சம்பந்தப்பட்ட தரப்பினரை அவர் கேட்டுக் கொண்டார்.


மலேசியாவிற்கும் சிங்கைக்கும்  இடையே கருத்து வேறுபாடுகளைத் தவிர்க்க முடியாது.

சிங்கப்பூர்,

மலேசியாவும் சிங்கப்பூரும் கருத்து வேறுபாடுகளை தவிர்க்க இயலாது என்பதையும் போட்டித்தன்மை நிலையிலேயே தொடர்ந்து இருந்துவரும் என்ப தையும் பிரதமர் துன் டாக்டர் மகாதீர் முகமட் நேற்று ஒப்புக் கொண்டார்.எனினும், முக்கிய வர்த்தக பங்காளிகளில் ஒன்றாக இவ்விரண்டு நாடுகளும் ஒன்றையொன்று  பரஸ்பர நம்பிக்கை யுடன் சார்ந்துள்ளன என்றும் தொடர்ந்து இணைந்து பாடு படும் என்றும் டாக்டர் மகாதீர் கூறினார்.

Read More: Malaysia Nanban Tamil Daily on 13.11.2018


தே.மு. திட்டங்கள் வெற்றி வரலாறாகும்

பெரா,

தேசிய முன்னணி அமல்படுத்திய திட்டங்கள், வெற்றி வரலாறாகும் என்று பிரதமர் டத்தோஸ்ரீ நஜீப் துன் ரசாக்  நேற்று பெருமிதத்துடன் தெரிவித்தார். குறிப்பாக பெல்டா போன்ற திட்டங்கள் நாட்டிற்கான வெற்றி வரலாறாகும் என்றார். உலகத்தில் வேறு எந்த நாட்டிலும் இதுபோன்ற திட்டம் நிறை வேற்றப்படவில்லை. அரசாங்கம் பின்பற்ற முற்பட்டாலும் தேசிய முன்னணி ஆற்றிய காரியத்தை அந்த நாடுகளால் செய்ய முடியவில்லை.

Read More: Malaysia Nanban Tamil Daily on 3.4.2018


ஆக்ஸ்போர்டு பல்கலைக்கழகத்தில் 2020-ம் ஆண்டில் இருந்து பெட்ரோல்- டீசல் கார்கள் இயக்க தடை

லண்டன்:

காற்றில் பரவும் கார்பன்டை ஆக்சைடு அளவின் அதிகரிப்பு காரணமாக பருவ நிலை மாற்றம் ஏற்பட்டுள்ளது. எனவே காற்றில் கார்பன்டை ஆக்சைடு கலப்பதை தடுக்க தீவிர நடவடிக்கைகள் மேற்கொள்ளப்பட்டு வருகின்றன. இதன் முதற்கட்டமாக கரும்புகையை வெளியிடும் பெட்ரோல் மற்றும் டீசல் எரிபொருள் பயன்படுத்தும் கார்களை தடை செய்ய சர்வதேச நாடுகள் திட்டமிட்டுள்ளன.
இங்கிலாந்து, ஜெர்மனி உள்ளிட்ட பல ஐரோப்பிய நாடுகளில் வருகிற 2020-ம் ஆண்டில் இருந்து பெட்ரோல், மற்றும் டீசல் கார்கள் தயாரிக்கவும், பயன்படுத்தவும் தடை விதிக்கப்பட்டுள்ளது. இதற்கான பணிகளை அந்த நாடுகள் தற்போது மேற்கொண்டு வருகின்றன.

இங்கிலாந்து தலைநகர் லண்டனில் வருகிற 2020-ம் ஆண்டில் இருந்து கியாஸ் மூலம் இயங்கும் கார்களை இயக்க முடிவு செய்யப்பட்டுள்ளது. அதற்காக ஒத்துழைப்பு அளிக்கும் வகையில் லண்டனில் உள்ள ஆக்ஸ்போர்டு பல்கலைக்கழகம் வருகிற 2020-ம் ஆண்டு முதல் பெட்ரோல் மற்றும் டீசல் கார்களை பயன்படுத்த தடை விதித்துள்ளது.


தேசிய முன்னணி தோற்றால் நாட்டில் அவசரகாலப் பிரகடனமா?சாத்தியத்தை மறுக்கவில்லை

கோலாலம்பூர், விரைவில் அறிவிக்கப்படலாம் என்று எதிர்பார்க்கப்படும் 14 ஆவது பொதுத் தேர்தலில் தேசிய முன்னணி தோல்வி கண்டால் நாட்டில் அவசரகாலம் பிர கடனம் செய்யப்படும் சாத்தியத்தை முன்னாள் பிரதமர் துன் டாக்டர் மகாதீர் மறுக்கவில்லை. வரும் பொதுத் தேர்தலில் தேசிய முன்னணி குறுகிய தோல்வியைக் காணும் பட்சத்தில் தேர்தல் முடிவு செல்லாது என்று அறிவிக்கப்படும் சாத்தியமும் இருப்பதாக அவர் குறிப்பிட்டார். எனினும் தேர்தல் முடிவு செல்லாது என்று அறிவிப்பதற்கு போதுமான ஆதாரங்கள் இல்லாமல் இருக்குமானால் தேசிய முன்னணியில் உள்ள சில முரடர்கள் நாட்டின் நிலைத்தன்மையை சீர்குலைக்க முற்படலாம் என்றும் துன் மகாதீர் குற்றஞ்சாட்டினார். நாட்டின் நிலைத்தன்மை சீர்குலையும் பட் சத்தில் அவசரகாலம் பிரகடனப்படுத்தப்பட்டு, நாடாளுமன்றம் இடைநீக்கம் செய்யப்படலாம் என்று பார்ட்டி பிரிபூமி பெர்சத்து கட்சியின் தலைவருமான துன் மகாதீர் தனது வலைப்பதிவில் இதனைத் தெரிவித்தார். அப்படி நாடாளுமன்றம் நீக்கப்பட்டால், கடந்த 1969 ஆம் ஆண்டில் நாட்டில் ஏற்பட்ட இனக் கலவரங்களுக்குப் பின்னர் அமைக்கப்பட்ட தேசிய நட வடிக்கை மன்றம் (மகேரான்) போன்ற ஒன்று அமைக்கப்பட்டு இராணுவ ஆட்சிமுறை நடக்கும். நாட்டில் நிச்சயமற்ற நிலை நிலவும் அந்நேரத்தில், தேசிய முன்னணி மற்ற கட்சிகளின் நாடாளுமன்ற உறுப்பினர்களை தன் பக்கமாக இழுக்கப் பார்க்கும் என்று மகாதீர் தெரிவித்தார். எனினும் எதிர்க்கட்சிகளின் நாடாளுமன்ற உறுப்பினர்களை விலைக்கு வாங்குவதற்கு தேசிய முன்னணிக்கு எவ்வளவு காலம் பிடிக்கும் என்று உறுதி யாகத் தெரியவில்லை. ஆனால், நாடாளுமன்றத்தை அமைப்பதற்கு போதுமான பெரும்பான்மை வந்ததும் அவசரகாலம் அகற்றப்பட்டு தேசிய முன் னணி பெரும்பான்மை அரசாங்கத்தை அமைக்கும். நாடாளுமன்றம் மீண்டும் செயல்படத் தொடங்கும் என்று துன் மகாதீர் தெரிவித்தார்.


குழந்தைகள் முன்பு உடைமாற்றுவதால் இவ்வளவு விபரீதமா?

நமக்கு, குழந்தைகளே உலகம். ஆனால், குழந்தைகளின் இன்றைய வளர்ச்சி ஜெட் வேகத்துக்கு மாறிவிட்டது. 3 வயது குழந்தை, பாலியல் வன்கொடுமைக்கு உள்ளாக்கப்படுகிறது. வளர்இளம் பருவத்தை எட்டும் சிறுவர்கள், பாலியல் குற்றங்களில் ஈடுபடுவது, பாலியல் படங்களைப் பார்க்கும் நோயாளிகளாக மாறுவது என, குழந்தைகள் சிறு பருவத்திலேயே பாலியல் குழப்பங்களுக்கு ஆளாகின்றனர். பெற்றோர் செய்வதை அப்படியே காப்பியடிப்பதும், கொஞ்சமாகத் தெரிந்த விஷயங்களை ஆர்வத்தோடு தேடித் தெரிந்துகொள்வதும் இந்த வயதின் இயல்பு. பெற்றோர் கவனக்குறைவாகச் செய்யும் பல தவறுகள், குழந்தைகளை வேறு பாதைக்குக் கொண்டுசெல்கிறது. அவற்றில் ஒன்று, குழந்தைகள் முன்பு உடை மாற்றுவது. குழந்தைதானே அவர்களுக்கு என்ன புரியப்போகிறது என்ற எண்ணம் ஒரு பக்கம். சிறு வயதிலேயே பெண்ணுடல் பற்றித் தெரிந்துகொண்டால், அவர்களின் எண்ணத்தில் வித்தியாசம் தெரியாது என்று நினைக்கிற அம்மாக்கள் இருக்கிறார்கள். இது குறித்து மனநல மருத்துவர் மீனாட்சி கூறுகையில், ‘‘பச்சிளம் குழந்தையாக இருந்தாலும் ஆண், பெண் இருவருமே, அவர்கள் முன்பு டிரஸ் செய்வதைத் தவிர்க்க வேண்டும். குழந்தைக்கு ஒரு வயது ஆகும் போதே அனைத்து விஷயங்களும் தெரியும். ஒரு வயதில் இருந்தே குழந்தையின் முன்பு டிரஸ் செய்வதை கட்டாயம் தவிர்க்க வேண்டும். வெளிநாடுகளின் கலாச்சாரம் வேறு., எனவே அங்கு வளரும் குழந்தைகளுக்கு உடை என்பது பெரிய விஷயமாக ஈர்ப்பதில்லை. ஆனால் நம் நாட்டு குழந்தைகள் அப்படி வளர்க்கப்படவில்லை. சமூகமும் அதுபோன்று மாறவில்லை எனும்போது நாம்தான் குழந்தைகள் முன்பு ஜாக்கிரதையாக நடந்து கொள்ள வேண்டும். உடை மாற்றும்போது நம்மை பார்க்கும் குழந்தைகளின் மனதில் அதிர்ச்சி ஏற்படும். அவற்றை அவர்களால் காட்டத் தெரியாது. அவை அப்படியே தொடரும்போது குழப்பத்துக்கு பாலியல் ஆளாவார்கள். குழந்தைகள் தன்னைச் சுற்றி நடக்கும் சூழலில் இருந்தே பெரும்பாலான விஷயங்களைக் கற்றுக் கொள்கிறார்கள். குழந்தைகளுக்கு நாம் கற்றுத்தரும் விஷயங்களின் ரோல்மாடலாக பெற்றோரே உள்ளனர். இதை ஒவ்வொரு பெற்றோரும் மனதில் கொள்ள வேண்டும். குளிப்பது, உடுத்துவது என்று பெற்றோரின் தனிமையை குழந்தைகளுக்கு மிகச்சிறு வயதில் இருந்தே புரிய வைக்க வேண்டும். வீட்டில் இருக்கும் போது ரிலாக்ஸ்டாக இருக்க வேண்டும் என்ற எண்ணத்தில் பெற்றோரான ஆண், பெண் இருவருமே குழந்தைகள் முன் முகம் சுழிக்கும் படியாக உடுத்தக் கூடாது. எந்த சூழலிலும் கண்ணியமாக உடுத்த வேண்டும். மற்றவர்கள் மனதில் உறுத்தலை ஏற்படுத்தும் படி உடுத்துவது குழந்தைகளுக்கு ஒரு தவறான முன்னுதாரணமாகவே அமையும். நல்ல விஷயங்களை உங்களது குழந்தைகளுக்கு கற்றுக் கொடுப்பதற்கான முன்னுதாரணமாக மாற நீங்கள் செய்ய வேண்டியது இவை தான்... * உங்கள் குழந்தைக்கான இடங்களில் நீங்கள் அவர்களுக்கான நன்மதிப்பையும் கூட்ட கடமைப்பட்டவர்கள். குழந்தையின் பள்ளி நிகழ்ச்சிகளுக்கு செல்லும் போது கண்ணியமாக உடுத்துங்கள். இதுவே உங்களைப் பற்றியும், உங்களது குழந்தை பற்றிய எண்ணங்களையும், மற்ற குழந்தைகள் மனதில் பதிக்க காரணமாக அமையும். * எவ்வளவு கோபமான சூழலிலும் உங்கள் குழந்தைகள் முன்பு கெட்ட வார்த்தைகளை பயன்படுத்த வேண்டாம். பிறகு, அவர்களுக்கும் வழக்கமாக மாறிவிடும். * வீட்டில் கணவன், மனைவிக்குள் பிரச்னை இருந்தாலும் ஒருவரைப் பற்றி இன்னொருவர் குழந்தைகளிடம் மோசமான வார்த்தைகளை பயன்படுத்தி பேசுவதைத் தவிர்க்கவும். இது பெற்றோர் மீது குழந்தைகளின் மதிப்பீட்டை குறைக்கும். * மார்டன் என்ற பெயரில் குழந்தைக்கு டைட்டாகவும், மற்றவர்கள் முகம் சுழிக்கும் படியும் உடை உடுத்திவிடும் பழக்கத்தை கை விடவும். குழந்தைகள் கம்ஃபோர்டாக பீல் பண்ணும்படி டிரஸ் செய்வதே என்றும் நல்லது. * உங்கள் குழந்தை கண்ணாடி போன்ற பொருட்களை எடுக்கும் போது, உடனே உடைத்து விடாதே என்று சத்தம் போட வேண்டாமே. அவர்களுக்கும் அது தெரியும் என்பதை முதலில் நீங்கள் புரிந்து கொள்ள வேண்டும். * உங்கள் குழந்தையிடம் எந்த சூழலிலும் ‘நீ உருப்படவே மாட்ட’ என்ற வார்த்தையை பயன்படுத்தாதீர்கள். அது அவர்களது ஆளுமையையும், நம்பிக்கையையும் சிதைக்கும் வார்த்தை. குறைகளை மிகைப்படுத்தாமல் பாசிட்டிவாகப் பேசுங்கள். * வீட்டில் உங்களது குழந்தைக்கு என்று தேவையான விஷயங்கள் இருக்கட்டும். அப்படி இல்லாவிட்டால் அவர்களுக்கு திருடும் எண்ணம் ஏற்படும். * வீட்டில் உள்ள வேலைக்கார்களை நாம் மரியாதையாக நடத்த வேண்டும். நம்மையே நம் குழந்தைகள் பின்பற்றுகின்றனர். அவர்களிடம் அளவுக்கு அதிகமாக நெருக்கம் பாராட்டுவதையும் தவிர்க்கலாம். இது பின்வரும் ஆபத்துகளைத் தடுக்க உதவும். * உங்கள் குழந்தை வெளியில் செல்லும் போது, உங்களிடம் அனுமதி பெற்றுச் செல்லும் பழக்கத்தை ஏற்படுத்த வேண்டும். * வீட்டில் மூடிய அறைகளுக்குள் நுழையும் போது அனுமதி பெறும் பழக்கம் அவசியம். நீங்களும் பழகிக் கொள்ளலாம். * புதிய சூழலையும், புதிய மனிதர்களையும் பணிவோடு அணுகும் பக்குவத்தை உங்களது குழந்தைகளிடம் ஏற்படுத்துங்கள். இது போல் எந்தெந்த விஷயத்தில் உங்கள் குழந்தை பெட்டராக இருக்க வேண்டும் என்று ஆசைப்படுவீர்களோ அதிலெல்லாம் உங்களை நெறிப்படுத்துங்கள் பெற்றோரே!


மிட்நைட் மசாலா பேச்சை ரசிக்கிறார், மக்கள் பிரச்சனை என்றால் தடுக்கிறார் சபாநாயகர்

சட்டப்பேரவையில் தங்கள் கட்சி உறுப்பினர்கள் பேசுவதற்கு அனுமதி மறுக்கப்படுவதாக காங்கிரஸ் கட்சி கொறடா விஜயதாரணி குற்றம் சாட்டியுள்ளார். இது தொடர்பாக அவர் நக்கீரன் இணையதளத்திடம் கூறியது,

"சட்டப்பேரவையில் காங்கிரஸ் உறுப்பினர்களை நேற்று (25.06.2018) பேச அனுமதிக்கவில்லை. இதனை கண்டித்து காங்கிரஸ் உறுப்பினர்கள் அவையை நேற்று ஒரு நாள் புறக்கணித்தோம். தொடர்ந்து இன்று அவையில் பங்கேற்ற காங்கிரஸ் சட்டப்பேரவைத் தலைவர் கே.ஆர்.ராமசாமி அனுமதி கேட்டார். அதற்கு சபாநாயகர், பத்து நிமிடங்களுக்குள் பேச வேண்டும் என்று கூறினார். தொகுதி பிரச்சனைகள், கோரிக்கைகளை பேற்றி பேசத்தான் சட்டப்பேரவை வருகிறோம். இங்கு பேச அனுமதி இல்லையென்றால் எம்எல்ஏ பதவியை ராஜினாமா செய்ய தயார் என்று கே.ஆர்.ராமசாமி கூறினார். இதையடுத்து பேச அனுமதி அளிக்கப்பட்டது. அதிலும் அவர் பேசிக்கொண்டிருக்கும்போதே சீக்கிரம் முடியுங்கள் என்று கூறுகிறார் சபாநாயகர்.

சட்டப் பேரவையில் புகழ்ந்து பாடுவதற்கு, பாட்டு பாடுவதற்கெல்லாம் நேரக்கணக்கு பார்ப்பதில்லை. முன்னாள் மூத்த அமைச்சர் ஒருவர், 'இரவில் தூங்கும்போது பாட்டு கேட்பது சுகமாக இருக்கும்' என்கிறார். அதற்கு ஒரு அமைச்சர், 'நடனத்தோடு பாட்டை ரசிப்பீர்களா? மிட்நைட் பாடல்களையும் ரசிப்பாரா?' என்கிறார். 'உங்களைப் போல் நான் ரசிப்பதில்லை' என்று அதற்கு பதில் அளிக்கிறார். இப்படி மிட்நைட் மசாலா பற்றி பேச நேரம் இருக்கிறது, அனுமதி வழங்குகிறார் சபாநாயகர். மக்கள் பிரச்சனையை பேச முயற்சித்தால் தடுக்கிறார். இப்படித்தான் நடக்கிறது சட்டமன்றம்." என்று விஜயதாரணி குற்றம் சாட்டியுள்ளார்.


தாசில்தார் இடமாற்றத்தைக் கண்டித்து ஆர்.டி.ஓ. முற்றுகை

கடலூர் மாவட்டம் திட்டக்குடி தாசில்தார் சத்தியன். கடலூர் தாசில்தாராக பணியிடமாற்றம் செய்யப்பட்டார். திட்டக்குடி தாசில்தாராக சத்தியன் இருந்த போது, நீர்நிலைகள், கோயிலுக்கு சொந்தமான இடங்கள் உள்பட ஆக்கிரமிப்புகளை அகற்றினார்.

இந்நிலையில் இன்று காலை திருக்குளத்தை பார்வையிட வந்த விருத்தாசலம் ஆர்.டி.ஓ. சந்தோஷினி சந்திராவை முற்றுகையிட்ட சமூக ஆர்வலர்கள் மற்றும் பொதுமக்கள், திட்டக்குடி தாசில்தாராக சத்தியன் வருவதற்கு முன்பு எப்படி இருந்தது, இப்போது எப்படி இருக்கிறது என்று நீங்களே பாருங்கள் என்றதுடன், தாசில்தார் இடமாற்றத்தை கண்டித்து தர்ணா போராட்டத்தில் ஈடுபட்டனர்.

திட்டக்குடி திருக்குளம், கொடிகளம் பெரிய ஏரி உள்ளிட்ட நீர்நிலை ஆக்கிரமிப்புகளை அகற்றியதால் தாசில்தார் சத்தியன் இடமாற்றம் செய்யப்பட்டாரா என முற்றுகையிட்டவர்கள் கேள்வி எழுப்பினர். அவர்களை சமாதானப்படுத்த ஆர்.டி.ஓ. முயன்றார். இருப்பினும் முற்றுகையிட்டவர்கள் வாக்குவா தத்தில் ஈடுபட்டனர்.

இந்த தகவலை அறிந்த திட்டக்குடி இன்ஸ்பெக்டர் சூரகுமாரன் மற்றும் போலீசார் அங்கு விரைந்தனர். முற்றுகையிட்டவர்களை சமாதானம் செய்து ஆர்.டி.ஓ.வை மீட்டு அனுப்பி வைத்தனர்.


126 ஆண்டு கால சீபீல்டு ஸ்ரீ மகாமரியம்மன் ஆலயம் பறிபோவது தற்காலிக நிறுத்தம்.

ஷா ஆலம் நாட்டில் மிகவும் பழைமை வாய்ந்த 126 ஆண்டு கால வரலாற்றைக் கொண்ட யூ.எஸ்.ஜே. முன்னாள் சீபீல்டு தோட்ட ஸ்ரீ மகாமாரியம்மன் ஆலய நிலம், நேற்று பறிபோவதிலிருந்து தற்காலிகமாக நிறுத்தப்பட்டது. நீதிமன்ற ஆணையின்படி அந்த நிலத்தின் மேம்பாட்டாளர் குறித்த நேரத்தில் ஆலயத்திற்கு வராததால் 600க்கும் மேற்பட்ட இந்துக்கள் மின்னல் வேகத்தில் குவிந்த வேளையில் நில மீட்புக்கான நீதிமன்ற ஆணை தற்காலிகமாக நிறுத்தம் கண்டது. காலையிலிருந்து ஆலயத்தில் திரண்டிருந்த சுமார் 600க்கும் மேற்பட்ட மக்களின் ஒற்றுமையாலும் பிரார்த்தனையாலும் ஆலயம் உடைபடும் அபாயத் தில் இருந்தும் கைமாறிப் போகும் நிலையில் இருந்தும் தற்காலிகமாக காப்பாற்றப்பட்டுள்ளதாக ஆலய பராமரிப்பாளர்களும் அரசு சாரா பொது அமைப்புகளின் பிரதிநிதிகளும் தெரிவித்தனர். நேற்று காலை 6.00 மணி தொடங்கி ஆலயத்தில் திரளாக மக்கள் கூடியிருந்த வேளை யில் காலையில் 8.00 மணியளவில் நீதிமன்ற ஆணையத் துடன் மேம்பாட்டாளர் தரப்பினர் வருவதாக தகவல் தெரிவிக்கப்பட்டிருந்தது. பின்னர் காலை 9.00 மணிக்கு அவர்கள் வருவார்கள் என்று எதிர்பார்க்கப்பட்டு பின்னர் காலை 10.00 மணிக்கு மேல் ஆகியும் தரப்பு வரவில்லை என்பது உறுதியான பின்பு சம்பந்தப்பட்ட நீதிமன்ற ஆணை நிறுத்தம் கண்டுள்ளதாக தங் களின் வழக்கறிஞர் வாயிலாக தெரிவிக்கப்பட்டதாக ஆலய பராமரிப்பு குழு தலைவர் நாகராஜூ மேகநாதன் கூறினார். இந்த நீதிமன்ற ஆணை நிறுத்தம் கண்டாலும் இது தற்காலிகம் என்பதால் இதற்கு முறையான தடையுத்தரவை பெறும் முயற்சி தங்களின் வழக் கறிஞர் மூலமாக செய்யப்பட்டு வருவதாக அவர் சொன்னார். 126 ஆண்டுகால ஆலயத்தை தற்காக்கும் நடவடிக்கைக்காக மக்கள் பலமாக புதிய நடவ டிக்கை குழு நேற்று நியமிக்கப் பட்டுள்ளதாகவும் அவர் தெரி வித்தார். இந்த பணிக்குழுவில் அரசியல் நோக்கமில்லாமல் முக்கிய கட்சிகளில் உள்ளவர்களும் அரசு சாரா அமைப்புகளில் உள்ளவர்களும் தன்னார் வத்தோடு இணைந்துள்ளனர் என்று நாகராஜூ கூறினார். டத்தோ டி. மோகன், பூச்சோங் முரளி, ஹிண்ட்ராப் ரகு,சமய அமைப்புகளின் பிரதிநிதிகள் ராம்ஜி உட்பட சிலரும் இக்குழுவில் இடம்பெற்றுள்ள னர் என்று அவர் சொன்னார். இதனிடையே நேற்று இங்கு 50 அரசு சாரா அமைப்புகளின் பிரதிநிதிகள் கலந்து ஆதரவு தெரிவித்திருப்பது வரவேற்கக் கூடியது என்று டத்தோ டி.மோகன் கருத்துரைத்தார். இந்த வரலாற்று மிக்க ஆலயத்தை இங்கேயே நிலை நிறுத்த அரசியல் பேதம் பாராமல் போராடுவோம் என்றார். ஆலயத்தை நிலைநிறுத்தும் முயற்சிக்கு துணையாக இருப்பதோடு மேம்பாட்டாளர் நடவடிக்கையில் விழிப்புடன் இருக்கும்படி பூச்சோங் முரளி கேட்டுக்கொண்டார். இந்த நில விவகாரத்தில் மாநில அரசாங்கம், குறிப்பாக மந்திரி புசார். ஆட்சிக்குழு உறுப்பினர் கணபதிராவ் ஆகியோர் அலட்சியம் காட்டாமல் தீர்வு காண களமிறங்க வேண்டுமென சமய அமைப்பு பிரதிநிதிகள் கேட்டுக் கொண்டார்கள். கடந்த 20 ஆண்டுகளாக ஆலயத்திற்கே வராத ஒருவரிடம் ஆலயத்தை ஒப்படைக்கக்கூடாது. அம்பாளின் சக்தியில் ஆலயம் இங்குதான் இருக்கும். அதற்காக தொடர்ந்து ஆதரவு தருவோம் என்று சிவசுப்பிரமணியம் கருத்துரைத்தார். மஇகா கோத்தாராஜா தொகுதி டத்தோ ஆர்.எஸ் மணி யம் உட்பட மஇகா இளைஞர் அணியினர், பிகேஆர் ஆதரவாளர்கள் என பலரும் கட்சி பேதம் காட்டாமல் கூட்டத்தில் கலந்து கொண்டனர்.


தொலைத் தொடர்பு கட்டணங்களை  குறைக்க அமைச்சு ஆலோசனை

கோலாலம்பூர், டிச. 16-

நாட்டின் தொலைத் தொடர்பு நிறுவனங்கள் விதிக்கும் சேவை கட்டணங்களைக் குறைப்பது குறித்து அமைச்சு ஆராயும் என்று தொடர்பு மற்றும் இலக்கவியல் அமைச்சர் ஃபாமி பாட்ஸில் நேற்று கூறினார். மலேசிய தொடர்பு பல்லூடக ஆணையமும் டெல்கோஸ் தொலைத் தொடர்பு நிறுவனங்களும் இணைந்து இது குறித்து ஆலோசனை நடத்துமாறு அவர் கேட்டுக் கொண்டார்.

பொது மக்களுக்கு வழங்கப்படும் சேவைகளுக்கு இந்த கட்டணங்கள்  குறைவாக இருக்க வேண்டும். குறிப்பாக பல்லூடக தகவல் தொடர்பு ஆணையத்துடன் விரைவில் நான் சந்திப்பு நடத்தி இது சம்பந்தமான வழிகள் குறித்து பேசுவேன் என்று அவர் கூறினார்.
நாட்டில் உள்ள இளைஞர்கள் இணையச் சேவை மற்றும் தொலைபேசி சேவைகளுக்கான கட்டணத்தை குறைக்க வேண்டும் என்று விரும்புகிறார்கள்.

எதிர்வரும் வாரங்களில் இதுகுறித்து விரிவாக பேசப்படும். 4ஜி, 5ஜி அலைக்கற்றை தொடர்பு சேவைகளையும் மேம்படுத்தவும் அதன் தரத்தை உயர்த்தவும் அமைச்சு பாடுபடும் என்றார் அவர். இதனிடையே வலைத்தளங்களில் தங்கள் கருத்துகளை வெளியிடுவோர் நாட்டின் சட்டதிட்டங்களை மதித்து செயல்பட வேண்டும். ருக்கூன் நெகாரா கோட்பாடுகளை மதித்து யாரையும் புண்படுத்தாமல் கருத்துகளை பதிவு செய்யுங்கள். ஆரோக்கியமான கருத்துகளை சொல்லுங்கள்.  கருத்து சுதந்திரம் இருந்தாலும் அதற்கும் ஓர் எல்லை இருக்கிறது என்றார் அவர்.


கேரள வெள்ள நிவாரணமாக ஒரு கோடி ரூபா வழங்கிய விஜயகாந்த்.

சென்னை, ஆக. 22- கேரள மாநிலத்தில் ஏற்பட்டுள்ள வெள்ள பாதிப்புகளுக்கு தே.மு.தி.க. சார்பில் ஒரு கோடி ரூபா மதிப்பிலான அத்தியாவசிய நிவாரணப் பொருட்கள் அனுப்பி வைக்கப்படும் என விஜயகாந்த் தெரிவித்துள்ளார்.

இதுதொடர்பாக, தே.மு.தி.க. தலைவர் விஜயகாந்த் தனது முகநூல் பக்கத்தில் வெளியிட்டுள்ள அறிக்கையில் தெரிவிக்கப்பட்டுள்ளதாவது: கேரள மக்கள் இயற்கையின் சீற்றத்தினாலும் வரலாறு காணாத கன மழையாலும் பெருமளவு பாதிக்கப்பட்டு அனைத்து பொருட்களையும் இழந்து நிற்பதை பார்க்கும்பொழுது மன வேதனை ஏற்படுகிறது.

கேரள மாநிலத்திற்கு தேவையான நிதியை உடனடியாக ஒதுக்கிட வேண்டுமென தேசிய முற்போக்கு திராவிட கழகம் சார்பில் மத்திய அரசை கேட்டு க்கொள்கிறேன். மேலும் தேசிய முற்போக்கு திராவிட கழகத்தின் அனைத்து மாவட்ட கழகங்கள் சார்பில் கேரள மக்களுக்கு ரூபா 1 கோடி மதிப்புள்ள அத்தி யாவசிய பொருட்கள் வரும் 24.08.2018 தேதியில் இருந்து அனுப்பி வைக்கப்படும் என்பதை தெரிவித்துக்கொள்கிறேன். இவ்வாறு அந்த அறிக்கையில் தெரிவிக்கப்பட்டுள்ளது.


பக்கோடா  விற்பது நல்லவேலை என்றால் மோடி ஏன் பிரதமராக இருக்க வேண்டும்?

சென்னை, பிப்.7-

ஓர் இளைஞர் பக்கோடா விற்பதன் மூலம் நாளொன்றுக்கு 200 ரூபாய் வருமானம் ஈட்டுகின்றார் என்றால், அதுவும் வேலைவாய்ப்பு தான் என பிரதமர் மோடி கூறியிருந்தார். பிரதமரின் இந்த கருத்துக்கு பல்வேறு தரப்பில் இருந்து கண்டனங்கள் வலுத்து வருகின்றன. இந்நிலையில் எம்பியான பின்னர் பாஜக தலைவர் அமித்ஷா தனது கன்னிப்பேச்சில் மோடியின் பக்கோடா கருத்தை வரவேற்று பேசினார். இதனையடுத்து மேலும் மோடியின் பக்கோடா வேலைவாய்ப்பு குறித்த கருத்துக்கு விமர்சனங்கள் வலுக்கின்றன.

இந்நிலையில் நாம் தமிழர் கட்சியின் தலைமை ஒருங்கிணைப்பாளர் சீமான் மோடியின் இந்த பக்கோடா வேலைவாய்ப்பு குறித்து நார் நாராக கிழித்துள்ளார். முதலில் பிரதமரும் அமித்ஷாவும் பக்கோடா விற்றுக் காட்டினால் அதை பார்த்து நாமும் கற்றுக்கொண்டு விற்கலாம். பக்கோடா விற்பது நல்ல வேலை என்றால் மோடி ஏன் பிரதமராக இருக்க வேண்டும்? அமித்ஷா ஏன் பாஜக தலைவராக இருக்க வேண்டும்? இருவரும் பக்கோடா விற்க செல்ல வேண்டியதுதானே. நாட்டின் பிரதமரும் கட்சியின் தலைவரும் பக்கோடா விற்பதை பார்த்து நாமும் பக்கோடா விற்க போய்விடலாம்.

ஒரு காலத்தில் மோடி டீ விற்றார், இப்போது நம்மை பக்கோடா விற்க சொல்கிறார். அடுத்தது புரோட்டாவும் சால்னாவும் (கறி) விற்க சொன்னாலும் சொல்லலாம். ஏதோ  நாட்டில் நாம் வாழ்ந்து கொண்டிருக்கிறோம் என்றார் சீமான்.


பட்ஜெட் 2016 மலேசிய இந்தியர்களுக்கு ஏற்றமா ஏமாற்றமா?

மலேசியாவின் 60 ஆண்டுகால சுதந்திரத்திற்குப் பின்னரும் மலேசிய  இந்தியர்களின்  சமூகப் பொருளாதார பின்னடைவுகளுக்குத் தீர்வு காணப்ப டவில்லை என்பதை  யாருமே  நிரூபிக்க  வேண்டியதில்லை. மலேசிய  இந்தியர்களின் நீண்ட கால (சமூகப் பொருளா தார பின்னடைவுகளின் விளை வாக  இளைய தலைமுறையினரை  குண்டரிய   நடவடிக்கைகளுக்கு பலிகொடுத்து வருகின்றோம் என்பது உள்ளங்கை கைப்புண்ணாகும்.

கல்வியில்  பின் தங்கியுள்ள  இந்திய மாணவர்களுக்கும்,  பள்ளியை விட்டு   விலகிவிடும்  சமூகப் பொருளாதார  இன்னல்களால்)   இளைஞர்களுக்கும் பரிகார நடவடிக்கைகளை ஆக்கப்பூர்வமாக மேற்கொள்ளப்பட்டதால்  மேன்மேலும் பாதிக்கப்பட்ட சமூகமாக, உருவாகி வருகின்றோம் என்ற   உண்மையை  ஏவுகணை  வலியுறுத்த விரும்புகின்றது.

மலேசிய  இந்தியர்களின் சமூகப் பொருளாதார இன்னல்களுக்கு ஆக்கப்பூர்வமான  ஒருங்கிணைந்த  வியூக நடவடிக்கைகள் இன்றுவரை மேற்கொள்ளப்படவில்லை என்பதைப் பற்றி  யாருமே  அக்கறை கொள்ளவும்  இல்லை என்பதே உண்மையாகும். 60 ஆண்டுகளுக்குப் பின்னரும் மலே சிய  இந்தியர்களிடையே,   புரையோடிப் போயிருக்கும் அடையாள ஆவண   பிரச்சினைகளுக்குக் கூட தீர்வினைக் காணாமல்  அரசியல்  கண்ணாம்பூச்சி ஆடிவரும்   அரசாங்கத்தின்  செயல்பாடுகளைக்   கூட  கேட்க  நாதியற்றவர்களாய் நமது அரசியல்  பிரதிநிதித்துவம் பலவீனமாகிப் போயிருப்பதைக் காண ஏவுகணைக்கு வேதனையே   மிஞ்சுகின்றது.

Read More: Malaysia Nanban News Paper on 20.10.2017


சீலாட்டில் மேலும் இரு வெள்ளிப் பதக்கங்கள்.

பலேம்பாங்,

ஆசிய விளையாட்டுப் போட்டியின் சீலாட் பிரிவின் வாயிலாக மலேசியாவுக்கு மேலும் இரு வெள்ளிப்பதக்கங்கள் கிடைத்தன. ஆடவருக்கான 70 முதல் 75 கிலோ கிராம் பிரிவில் களமிறங்கிய தேசிய வீரர்  முகமட் பௌசி காலிட் 0-5 என்ற புள்ளிக் கணக்கில் வியட்னாம் வீரரிடம் தோல்வி கண்டு வெள்ளிப்ப தக்கத்தை வென்றார்.

Read More: Malasyia Nanban Tamil Daily on 30.8.2018


தீபாவளிக்கு மறுநாள் தேர்வா?  வேறொரு தேதியில் நடத்த கல்வி அமைச்சு உத்தரவு

புத்ராஜெயா,

தீபாவளி பண்டிகைக்கு மறுநாள்  ஆண்டு இறுதித் தேர்வை நடத்தவிருக்கும் பள்ளிகள் அந்த தேர்வுகளுக்கான தேதியை ஒத்திவைக்க வேண்டும் என்ற புதிய உத்தரவை கல்வி அமைச்சு வெளியிட்டுள்ளது. இவ்வாண்டு, வரும் நவம்பர் 6-ஆம் தேதி தீபாவளி கொண்டாடப் படுகிறது. சில பள்ளிக்கூடங்களில் தீபாவளிக்கு மறுநாள் தேர்வு நடைபெறுகின்றன. எனவே   அத்தேர்வை வேறொரு நாளில் நடத்தும்படி அமைச்சு கேட்டுக்கொண்டுள்ளது.

Read More: Malaysia Nanban Tamil Daily on 25.83.2018


நிறைவேற்று அதிகார அதிபர் முறையை நீக்க ஒத்துழைப்பு!

கொழும்பு,

நிறைவேற்று அதிகார அதிபர் முறையை நீக்குவதாக இருந்தால் தான் முழுமையான ஒத்துழைப்பை வழங்குவதாக முன்னாள் அதிபர் சந்திரிகா பண்டார நாயக்க குமாரதுங்க கூறியுள்ளார்.கலென்பிந்துனுவவெ பிரதேசத்தில் ஊடகவியலாளர்களிடம் பேசும் போதே அவர் இவ்வாறு கூறியுள்ளார்.

நிறைவேற்று அதிகார அதிபர் முறையை நீக்குவதற்கு முதலில் யோசனை கொண்டு வந்தது தான் என்றும் அவர் கூறியுள்ளார்.அதேவேளை இம்முறை வரவு செலவுத் திட்டத்தில் வறுமையை ஒழிப்பதற்காக பல யோசனைகள் முன்வைக்கப்பட்டிருப்பதாகவும் முன்னாள் ஜனாதிபதி சந்திரிகா பண்டார நாயக்க குமாரதுங்க கூறியுள்ளார்.


மூன்றே வாரம்தான்! கோழி முட்டைகளை அடைகாத்துப் பொரியவைத்த அதிசய மனிதன்!

பிரான்ஸைச் சேர்ந்த ஆபிரகாம் பாயின்சிவல் மூன்று வாரங்களாக 9 கோழி முட்டைகளை அடைகாத்து, கோழிக் குஞ்சுகளைப் பொரித்துள்ளார்.பாரிஸில் வினோதமான செயல்களால் மக்களின் கவனத்தை ஈர்த்து வருபவர் ஆபிரகாம் பாயின்சிவல். இவர் கோழி முட்டைகளை தன்னால் அடைகாத்துப் பொரி யவைக்க முடியும் என நிரூபித்துக் காட்டியுள்ளார். பாரிஸில் உள்ள ஒரு கண்காட்சியகத்தில் மூன்று வாரங்கள் முட்டைகளின் மேல் அமர்ந்து அடைகாத்துள்ளார் இவர். அடைக்கப்பட்ட கண்ணாடிப் பெட் டகத்துக்குள், வெப்ப நிலையை அதிகரிக்கும் உணவுகளை மட்டுமே உட்கொண்டு அவர் மூன்று வாரங்கள் உறங்கியுள்ளார். தான் அடைகாத்துப் பொரிய வைத்த கோழிக் குஞ்சுகளைத் தனது பண்ணையில் வளர்க்க விருப்பதாகவும் அவர் கூறியுள்ளார். இதனிடையே,ஆபிரகாமின் செயலுக்கு 'பீட்டா' உள்ளிட்ட விலங்குகள் நல அமைப்புகள் எதிர்ப்பு தெரிவித்து வருகின்றன. ஆபிரகாமின் செயல் விலங்குகள் நல உரிமைக்கு எதிரானது எனவும், இது கொண்டாடக்கூடிய ஒரு சாதனை அல்ல எனவும் விலங்குகள் நல அமைப்புகளின் தரப்பில் கூறப் பட்டுவருகிறது.


கிளைக்கூட்டத்தை நடத்தியை அறிவிக்க வெ.200 கப்பம்!

மஇகா கிளைக்கூட்டங்கள் பரபரப்பாக நடைபெற்று வரும் வேளையில் நெகிரி மாநிலத்தில் கிளைகளின் ஆண்டுக் கூட்டத்தை நடத்தாமலேயே தொகுதி பொறுப் பாளர்களிடம் 200 வெள்ளி கப்பம் கட்டினால் ஆண்டுக் கூட்டம் நடந்து முடிந்து விட்டது என அறிவிக்கப்படும் என்றும் தற்போது பரவலாக வசூல் வேட்டை நடத்தப்படுவதாகவும் குற்றச்சாட்டு எழுந்துள்ளது. இந்த கைங்கரியத்தை தொகுதியில் உள்ள முக்கியப் பொறுப்பாளர்கள் செய்து வருவதாக கிளைத் தலைவர்கள் புகார் தெரிவித்துள்ளனர். மாநிலத்திலுள்ள மஇகா தொகுதி பொறுப்பாளர்கள் பெரும்பாலானவர்கள் வெ.200 கப்பம் கட்டும் விவகாரத்தில் நேரடியாக ஈடுபட்டிருப்பதாகவும் மாநில தொடர்புக் குழு தலைவர் டத்தோ எல்.மாணிக்கத்திற்கு இந்த விவகாரம் தெரிந்தும் மௌனம் சாதித்து வருவதாகவும் புகார்கள் கூறப்பட்டன. மஇகா கிளையின் ஆண்டுக் கூட்டத்திற்கு உறுப்பினர்களை வரவழைத்து அவர்களுக்கு தேநீர் பலகாரங்கள் கொடுத்து உபசரிக்க ஆகும் செலவில் சிறிய தொகையான வெ.200 கப்பம் தொகுதிக்கு கட்டினால் போதும் நாங்களும் நன்மை அடைவோம் நீங்களும் நன்மையடைவீர்கள் என கிளைத் தலைவர் களிடம் வியாபாரம் பேசுவதாக தெரிவிக்கப்பட்டது. இந்திய காங்கிரஸில் புதிய தொகுதித் தலைவர்களாக - செயலாளர்களாக உருவெடுத்துள்ள அரசியலை கப்பம் கட்டும் வியாபார சந்தையாக மாற்றி வரும் விவகாரத்தை எதிர்த்து பல தலைவர்கள் கிளையை மூடுங்கள் பார்ப்போம் என எச்சரித்ததுடன், வரும் பொதுத் தேர்தலில் எதிர்க்கட்சிக்கு போகி றோம் என்று துணிந்து குரல் கொடுத்திருப்பதாகவும் சொல்லப்பட்டது. பலதரப்பட்ட நெருக்குதல்களை கொடுத்து சாதாரண மஇகா கிளை தலைவர்களை மிரட்டி ஆண்டுக் கூட்டத்தை நடத்தாமல் இருக்க பணம் கேட்கும் சம்பந்தப்பட்ட தொகுதி பொறுப்பாளர்கள் மீது நெகிரி மஇகாவும், தேசிய மஇகாவும் நடவடிக்கை எடுக்காமல் போனால் இருக்கும் கொஞ்ச நஞ்ச மக்கள் ஆதரவும் அடியோடு காலியாவதும் திண்ணம் என்று மஇகா வட்டாரத்தில் மேலும் கூறப்பட்டது.


சிடி ஆதாரத்தைக் காட்டினேன், பேச மறுக்கிறார்!

ஆளும்கட்சி எம்எல்ஏ-க்கள் பணம் பெற்றதாக கூறப்படும் சிடி ஆதாரத்தை சட்டப்பேரவையில் காட்டிய பிறகும் இது குறித்து பேச சபாநாயகர் அனுமதி மறுப்பதாக வெளிநடப்பு செய்த எதிர்க்கட்சித் தலைவர் மு.க.ஸ்டாலின் கூறினார். தமிழக சட்டப்பேரவை கடந்த 14 ஆம் தேதி தொடங்கியது. முதல் நாளிலேயே ஆளும் கட்சி எம்எம்ஏ சரவணன் குதிரை பேர வீடியோ விவகாரம் வெடித் தது. திமுக எம்எல்ஏக்கள் வெளியேற்றம், சாலை மறியல் என பரபரப்புடன் காணப்பட்டது தலைமைச் செயலகம்.இரண்டாவது நாளான நேற்று மீண்டும் இதே பிரச்னையை திமுக எழுப்பியது. சபாநாயகர் அனுமதி மறுத்துவிட்டதால் திமுக உறுப்பினர்கள் வெளிநடப்பு செய்தனர். இன்றும் பேச அனுமதி மறுக்கப்பட்டதால் சட்டப்பேரவையில் இருந்து திமுக உறுப்பினர்கள் வெளிநடப்பு செய்தனர். இதைத் தொடர்ந்து செய்தியாளர்களிடம் பேசிய மு.க.ஸ்டாலின், ஆளும் கட்சி எம்எல்ஏ-க்கள் பணம் பெற்றதாக கூறப்படும் சிடி ஆதாரத்தை சட்டப் பேரவையில் காட்டினேன். இது குறித்து பேச இரண்டு நாள்களாக அனுமதி மறுக்கப்படுகிறது. சபாநயாகர் கூறியபடி வீடியோ ஆதாரத்தை சட்டப் பேரவைக்கு கொண்டு வந்தேன். வீடியோ ஆதாரம் குறித்துப் பேசினால் அவைக்குறிப்பில் இருந்து நீக்கப்படுகிறது. எம்எல்ஏ-க்கள் பணம் பெற்ற விவகாரம் தமிழகத்துக்கே மிகப்பெரிய அவமானம்" என்றார். பின்னர் பேசிய துரைமுருகன், வீடியோ விவகாரத்தில் அமைச்சரின் தலையீட்டால் சபாநாயகர் அந்தர்பல்டி அடிக்கிறார். சபாநாயகரின் முடிவில் அமைச் சர் ஜெயக்குமார் தலையிடுகிறார் என்று குற்றம்சாட்டினார்.


அணுசக்தி பிரிவு தலைவர் பதவிக்கு இந்தியப் பெண்

வாஷிங்டன்,

அமெரிக்காவின் அணுசக்தி பிரிவு தலைவர் பதவிக்கு இந்திய வம்சாவளியைச் சேர்ந்த பெண் அதிகாரி ரீத்தா பரன்வாலின் பெயரை டிரம்ப் பரிந்து ரைத்துள்ளார்.அமெரிக்காவின் அதிநவீன அணு உலைகளின் மேம்பாட்டுக்கான புதிய சட்டம் ஒன்றில் அதிபர் டிரம்ப், கடந்த வாரம் கையெழுத்திட்டார். இதன் தொடர்ச்சியாக அமெரிக்காவின் எரிசக்தி துறையின் கீழ் உள்ள அணுசக்தி பிரிவுக்குப் புதிய தலைவர் தேர்வு நடக்கிறது.

இந்த பதவிக்கு இந்திய வம்சாவளியைச் சேர்ந்த பெண் அதிகாரி ரீத்தா பரன்வாலின் பெயரை டிரம்ப் பரிந்துரைத்துள்ளார். இவரை செனட் உறுப்பினர்கள் ஓட்டுப்போட்டு தேர்வு செய்வார்கள்.

இதில் அவரது நியமனம் உறுதியானால்  அமெரிக்காவின் அணுசக்தி தொழில்நுட்ப ஆய்வு  மேம்பாடு மற்றும் நிர்வாகத்துக்கு ரீத்தாவே பொறுப்பாவார் என வெள்ளை மாளிகை செய்தி வெளியிட்டு உள்ளது. இவர் தற்போது அமெரிக்க அணுசக்தி துறையில் விரைவான கண்டுபிடிப்புக்கான திட்டத்தின் இயக்குன ராக பணியாற்றி வருகிறார்.


மீண்டும் பயமுறுத்தும் ‘கான்ஜுரிங்’

கோலிவுட்டில் பேய் சினிமா ராஜ்ஜியம் செய்துகொண்டிருக்க, ஹாலிவுட்டிலிருந்து வந்த கான்ஜுரிங் படமும் சப்தம் இல்லாமல் இந்தியாவில் வசூல் வேட்டையாடியது. இப்போது அந்த படத்தின் இரண்டாம் பாகம் உருவாகிவிட்டது. ஜூன் 10ம் தேதி வெளியாகும் தி கான்ஜுரிங் 2, தமிழிலும் வெளியாகிறது. ஜேம்ஸ் வான் இப்படத்தை இயக்கியுள்ளார். வானுடன் சேர்ந்து மொத்தம் 3 பேர் இந்த படத்துக்கு திரைக்கதை எழுதியுள்ளனர். திரைக்கதையும் மிரட்டல் காட்சிகளும் இந்த படத்தின் ஹைலட்டாக இருக்கப்போகிறது என இப்போதே சினிமா விமர்சகர்கள் பாராட்டி வருகின்றனர். திகிலூட்டும் காட்சிகள், முதல் பாகத்தை விட இதில் பலபடி மேலே இருக்கும் என பட யூனிட் கூறுகிறது. வெரா பர்மிகா, பெட்ரிக் வில்சன் நடித்துள்ளனர்.


ஆப்கானிஸ்தானில் 5 போலீஸ் அதிகாரிகள் சுட்டுக்கொலை: தலீபான்கள் அட்டூழியம்

காபூல்,

ஆப்கானிஸ்தானில் ஆதிக்கம் செலுத்தி வரக்கூடிய தலீபான் பயங்கரவாதிகள், போலீசார், ராணுவ வீரர்கள் மற்றும் அரசு அதிகாரிகளை குறிவைத்து தாக்கு தல் நடத்துவதை வாடிக்கையாக கொண்டு உள்ளனர்.

இந்நிலையில் கந்தகார் மாகாணத்தில் பாகிஸ்தான் நாட்டின் எல்லையை ஒட்டி அமைந்துள்ள மரோப் மாவட்டத்தில் நேற்று முன்தினம் மாலை போலீசார் வாகனங்களில் ரோந்து பணியில் ஈடுபட்டிருந்தனர். அப்போது அங்கு வந்த பயங்கரவாதிகள் போலீசாரின் வாகனங்களை குறிவைத்து சரமாரியாக துப்பா க்கிச்சூடு நடத்தினர். இதையடுத்து, சுதாரித்துக்கொண்ட போலீசார் உடனடியாக பதில் தாக்குதலை தொடுத்தனர்.

இரு தரப்புக்கும் இடையே கடுமையான துப்பாக்கிச்சண்டை நடந்தது. பயங்கரவாதிகள் சுட்டதில் போலீஸ் அதிகாரிகள் 5 பேர் சம்பவ இடத்திலேயே பரி தாபமாக உயிர் இழந்தனர். மேலும் 9 போலீசார் படுகாயம் அடைந்தனர்.அதே சமயம் பயங்கரவாதிகள் தரப்பில் 15 பேர் பலியாகினர். மேலும் 11 பேர் காயம் அடைந்தனர். இந்த தாக்குதலுக்கு தலீபான் பயங்கரவாத அமைப்பு பொறுப்பேற்று உள்ளது.


21 வருட சிறை தண்டனைக்கு விடிவு.. அதிபர் டிரம்பை சந்தித்து மூதாட்டியை விடுதலை செய்த கிம் கர்தஷியான்

நியூயார்க்:

அமெரிக்க தொலைக்காட்சி பிரபலம் கிம் கர்தஷியான் வெஸ்ட், அமெரிக்க அதிபர் டிரம்பை நேரில் சந்தித்து 62 வயது பெண் ஒருவரை சிறையில் இருந்து விடுதலை செய்ய வைத்துள்ளார். இந்த சம்பவம் அமெரிக்காவில் பெரும் வரவேற்பை பெற்றுள்ளது. அமெரிக்காவை சேர்ந்த அலிஸ் மரியா ஜான்சன் என்ற பெண், கடந்த 1996ல் போதை பொருள் பயன்படுத்தியதற்காக சிறையில் அடைக்கப்பட்டார். அப்போது அவருக்கு 41 வயது. தன்னுடைய மகனை விபத்தில் இழந்துவிட்டு, வேலையை இழந்து விட்டு, திருமணம் விவாகரத்தில் முடிந்த காரணத்தால் போதை பொருளுக்கு அடிமையாகி உள்ளார்.

அதே சமயம் சிலருக்கு அவர் போதை பொருளும் விற்பனை செய்துள்ளார். இதையடுத்து அவருக்கு ஆயுள் தண்டனை அளிக்கப்பட்டது. பெயில் வாங்க முடியாத ஆயுள் தண்டனை அளிக்கப்பட்டது. இவரை அமெரிக்காவும் அப்படியே மறந்து போனது. இந்த நிலையில் அமெரிக்க தொலைக்காட்சி பிரபலம் கிம் கர்தஷியான் வெஸ்ட், அமெரிக்க அதிபர் டிரம்பை சில நாட்களுக்கு முன்பு சந்தித்தார். இந்த சந்திப்பில் பல முக்கியமான பிரச்சனைகள் குறித்து கிம், திறம்படம் பேசினார். இந்த சந்திப்பு பெரிய அளவில் பிரபலம் ஆனது.

அந்த சந்திப்பில் கிம், மரியா ஜான்சன் குறித்து பேசியுள்ளார். அவரை விடுதலை செய்ய வேண்டும் கோரிக்கை வைத்துள்ளார். இப்போது உண்மை யிலேயே கிம் கோரிக்கையின்படி மரியா விடுதலை செய்யப்பட்டுள்ளார். அமெரிக்க அதிபர் தன்னுடைய சொந்த முயற்சியின் படி இந்த முடிவை எடுத்துள்ளார். மரியா பெரிய தண்டனையை அனுபவித்துவிட்டார், அவரை விடுதலை செய்வதே சிறந்தது என்று அதிபர் டிரம்ப் தெரிவித்துள்ளார்.


கார் கண்ணாடியை உடைத்து கொள்ளையிடும் கும்பல் கைது!

(சுப்ரா) காஜாங், கார்களின் கண்ணாடியை உடைத்து உள்ளே இருக்கும் பொருட்களை கொள்ளையிடும் சம்பவங்கள் அதிகரித்து வருவதை கருத்தில்கொண்டு பொது மக்களுக்காக புத்ராஜெயா போலீசார் வாகன பாதுகாப்பு சம்பந்தப்பட்ட பயனுள்ள பல குறிப்புக்களை வழங்கினர்.பயணத்தை நன்கு திட்டமிட்டு முன்கூட் டியே வாகனங்களை பாதுகாப்பான இடங்களில் நிறுத்த நடவடிக்கை மேற்கொள்ள வேண்டும். பாது காவலர்கள் நடமாடும் இடங்களி லும் பொது மக்கள் அதிகம் உள்ள இடங்களிலும் வாகனங்களை நிறுத்துவது பயனாக இருக்கும். காரின் கதவு பூட் டப்பட்டிருப் பதை உறுதி செய்து கொள்ள வேண்டும். 25 விழுக்காட்டு வாகன திருட்டுச் சம்பவங்களை காரின் கதவைப் பூட்டாததனால் நடந்தவை என போலீசார் கூறினர். காரின் அலாரம் எப்போதுமே இயக்க நிலையில் இருப்பதை காரின் உரிமையாளர்கள் கவனத்தில் கொள்ள வேண்டும். விலையுயர்ந்த பொருட்களை எப் போதும் காரில் வைப்பதை தவிர்க்க வேண்டும். குறிப்பாக, மடிக் கணினி, நகைகள், ரொக்கப் பணம் போன்றவற்றை காரில் வைப்பதை தவிர்க்க வேண் டும் என போலீசார் ஆலோசனை தெரிவித்தனர்.


எங்கள் பிள்ளைகளின் எதிர்காலத்தை வளப்படுத்தியதே தமிழ்ப்பள்ளிகள்தான்.

நாட்டில் செயல்பட்டு வரும் 525 தமிழ்ப்பள்ளிகள்  மலேசிய இந்தியர்களின் தாய்மொழியையும் பாரம்பரியத்தையும் சமய நம்பிக்கையைும் தலைமுறை மாறாமல் காத்து நிற்கும் நிலையங்களாகவே கருதப்பட வேண்டும். தமிழ்ப்பள்ளிகளில் கல்வியைத் தொடர்வது வரப்பிரசாதமாகவே ஏற்றுக் கொள்ளப்பட வேண்டும். தோட்ட மேலாளராக பணியாற்றிய போது தமிழுணர்வு மாறாமல் நான்கு பிள்ளைகளும் தமிழ்ப்பள்ளியிலேயே கல்வியைத் தொடங்கு வதற்கான முடிவு துளியளவும் ஏமாற்றத்தைத் தரவில்லை என்பதை நிரூபித்துள்ளனர் மாரியப்பன் அர்ஜுனன் - கண்ணகி கருப்பையா தம்பதியர்.

மாரியப்பன் அர்ஜுனன்-கண்ணகி தம்பதியர் இருவருமே ஆரம்பக் கல்வியை புக்கிட் கிளேடேக் தமிழ்ப்பள்ளியில் தொடங்கியிருந்த வேளையில் பிள்ளை களின் கல்வியையும்  நெகிரி செம்பிலான் ஆயர் கூனிங் செலாத்தான் தமிழ்ப்பள்ளியில் தொடங்கியதன் இனிமையான பலன்களின் மகிழ்வோடு குடும்ப த்தினரின் பயணம் தொடர்கின்றது.

மாரியப்பன் அர்ஜுனன் - கண்ணகி கருப்பையா இணையரின் நான்கு புதல்வர்களில் மூத்தவர் பழனிகுமார் மாரியப்பன். தோட்டச் சூழலில் வாழ்ந்திருந்தா லும் தமிழ்ப்பள்ளியில் கிடைக்கப்பெற்ற கல்விச் செல்வத்தை ஈப்போ ஆசிரியர் பயிற்சிக்கழகத்தில் உயர்கல்வியைப் பெற்று இன்று ஓர் ஆசிரியராக உயர்ந்துள்ளார்.

அடுத்தவர் நந்தகுமார் மாரியப்பன், தோட்டப்புறப் பள்ளியில் கலவியைத் தொடங்கி மலாயாப் பல்கலைக்கழகத்தில் (க்) பட்டயக்கல்வியை மேற்கொண்டு குடும்ப மகிழ்ச்சிக்கு வித்திட்டுள்ளார். இன்று நமது நாட்டில் பிரசித்திப் பெற்ற திரை வெளியீட்டு நிறுவனம் ஒன்றில் புதிதாக வரும் திரைப்படங்களை வெளியிடுவதற்கான முடிவினைச் செய்யும் உயரிய பதவியில் இருந்து வருகின்றார்.

குடும்பத்தில் மூன்றாமவர் லெட்சுமண் குமார் மாரியப்பன். இவரும் நெகிரி செம்பிலான், ஆயர் கூனிங், செலாத்தான் தமிழ்ப்பள்ளியில் தொடங்கி இன்று தனியார் நிறுவனம் ஒன்றில் உயரிய பணியில் அமர்ந்துள்ளார். தமிழ்ப்பள்ளியில் கல்வியைத் தொடங்கினால் எதிர்காலம் இல்லை என்பதை பொய்ப்பி த்திருக்கும் மாரியப்பன் அர்ஜுனன் - கண்ணகி கருப்பையா தம்பதியரின் கடைக்குட்டி மலர் மஞ்சு மாரியப்பன், மூத்தவர்கள் கல்வி பயின்ற அதே தமிழ்ப்பள்ளியில் கல்வி கற்று உயர்கல்வியையும் பெற்றுள்ளார்.

தமிழ்ப்பள்ளியில தொடங்கும் கல்வியால் ஒழுக்க நெறிகளையும் இலக்கிய ஆற்றலையும் பெறும் அதே வேளையில் மகிழ்ச்சியான குடும்பத்தை உருவாக்கும் ஆற்றலையும் வளர்ப்பதாகக் கூறுகின்றார் நந்தகுமார் மாரியப்பன்.

நாட்டில் உள்ள தமிழ்ப்பள்ளிகளில் மாணவர்களின் எண்ணிக்கை குறைந்து வருவதை நமது சமூகத்தின் பலவீனமாகவே கருதும் நந்தகுமார் மாரியப்பன், பெற்றோர்கள் நம்பிக்கையோடு தமிழ்ப்பள்ளிகளுக்கு அனுப்ப வேண்டும் என்ற கோரிக்கையை முன் வைத்துள்ளார்.


13 மணிநேரம் மாட்டுப் பண்னையில் சித்ரவதை

கோலாலம்பூர்,

கடத்தப்பட்டு 13 மணிநேரம் மாட்டுப் பண்ணையில் வைத்து கருப்பு துணியால் கண்கள் கட்டப்பட்ட நிலையில் மாது ஜோதிமணி தாக்கப்பட்ட சம்பவம் அவருக்கு மறக்க முடியாத கசப்பான அனுபவமாக அமைந்துள்ளது. கடந்த வெள்ளிக்கிழமை காலை 9.30 மணியளவில் மாது எஸ்.ஜோதிமணி அடை யாளம் தெரியாத மூன்று நபர்களால் கம்போங் ஜாவாவில் கடத்தப்பட்டார். மெர்சிடிஸ் பென்ஸ் ரகக் காரில் வந்த மூவரில் ஒருவர்  ஜோதிமணியிடம் பேசிய வாக்கில் அவரை காரில் இழுத்து தள்ளி கடத்திச் சென்ற காட்சிகள் ரகசிய கேமராவில் பதிவாகியுள்ளன.

கடத்தப்பட்ட மாது பக்கத்திலுள்ள மாட்டு பண்ணைக்கு கருப்பு துணியால் கண்களை கட்டிய நிலையில் கொண்டு செல்லப்பட்டுள்ளார். சுமார் 50 மீட்டர் அம்மாது தரையில் தர தரவென இழுத்துச் செல்லப்பட்டுள்ளதாக பாதிக்கப்பட்ட மாதின் அண்ணன் எஸ்.மணிமாறன் (வயது 50) தெரிவித்தார். என் தங்கையை கடத்தியவர்கள் இந்திய ஆடவர்கள்என்பது ரகசிய கேமராவின் காட்சிகள் உறுதிப்படுத்தியுள்ளன. அவரை கடத்தியதற்கான காரணம் என்னவென்று தெரியவில்லை என்றார்.

கடத்தப்பட்ட என் தங்கை இரும்பு கம்பியால் கொடூரமாக தாக்கப்பட்டுள்ளார். அவருக்கு தலையிலும் முதுகிலும் பலத்த காயங்கள் ஏற்பட்டுள்ளன. மேலும் அவரின் கை விரலில் எலும்பு முறிவும் ஏற்பட்டுள்ளதாக எஸ்.மணிமாறன் தெரிவித்தார்.அம்மாதை கடத்திய கும்பல் அவரை கடத்தப்பட்ட இடத்திலிருந்து 1.5 கிலோ மீட்டர் தூரத்தில் கடத்திய அதே நாள் இரவு 10.30 மணியளவில் விட்டுச் சென்றுள்ளது.

Read More: Malaysia Nanban News paper on11.12.2017


ஒரே ஒரு வாட்ஸ்அப் செய்தி:

ஜேர்மனியில் வாட்ஸ் அப்பில் பரவிய ஒரே ஒரு குறுந்தகவலை முறியடிக்க 100 பொலிஸார் அதிரடியாக குவிக்கப்பட்ட சம்பவம் பரபரப்பை ஏற்படுத்தியுள்ளது.ஜேர்மனியின் மூனிச் நகரில் குறித்த சம்பவம் நடந்துள்ளது. கொண்டாட்ட பிரியரான 18 வயது இளைஞர் ஒருவர் தனது வாட்ஸ் அப் நண்பர்களை அனை வரையும் அழைத்து பெரு விருந்து ஒன்றை ஏற்பாடு செய்துள்ளார். விருந்து துவங்கிய சில மணி நேரங்களிலேயே கூட்டம் கட்டுக்கடங்காமல் சென்றுள்ளது. மட்டுமின்றி விருந்து கொண்டாட்டத்தில் ஈடுபட்டவர்களின் கூச்சலால் அப்பகுதி குடியிருப்புவாசிகள் கடும் எதிர்ப்பை தெரிவித்த துடன் பொலிஸாருக்கும் தகவல் அளித்துள்ளனர்.இதனையடுத்து சில பொலிஸார் அடங்கிய குழு ஒன்று சம்பவ பகுதிக்கு வந்து கூட்டத்தை கட்டுப்படுத்த துவங்கியுள்ளது. ஆனால் பொலிஸாரால் கூட்டத்தை கட்டுப்படுத்த முடியவில்லை. விருந்து நடந்த கட்டிடத்தின் முகப்பில் மட்டும் சுமார் 150 பேர் நின்றிருந்தனர். அவர்களை பொலிசார் அங்கிருந்து முதலில் அப்புறப்படுத்த முயன்றனர். ஆனால் அதில் சிலர் பொலிஸாரின் வாகனத்தின் மீதேறினர். இரண்டு இளைஞர்கள் இதனிடையே கூட்டத்தின் மீது முட்டையை வீசத் துவங்கியுள்ளணார். அவர்களை உடனடியாக கைது செய்து அப்புறப்படுத்திய பொலிஸார் கூட்டத்தை கலைக் கும் மட்டும் அவர்களை கைது செய்து வைத்திருந்தனர். இதனிடையே பொலிஸாரின் நடவடிக்கைக்கு எதிப்பு தெரிவித்த கும்பல் ஒன்று தெருவுக்கு வந்து வாகனங் களை மறித்து போராட்டத்தில் இறங்கியது. இது அடுத்த தெருவுக்கும் பரவியதை அடுத்து மேலும் பொலிஸார் அப்பகுதிக்கு வரவழைக்கப்பட்டனர்.நூற்றுக்கணக்கான பொலிஸார் அங்கு குவிக்கப்பட்டு குறிப்பிட்ட விருந்து நிக்ழச்சியை கலைத்தனர். இந்த சம்பவம் தொடர்பாக பெருந்துக்கு அழைப்பு விடுத்த நபர் மீது இதுவரை பொலிஸார் வழக்கு எதுவும் பதியவில்லை என்பது குறிப்பிடத்தக்கது.


வாதாட வக்கீல் இல்லை, அவமானத்துடன் வாழும் குடும்பத்தினர்

ஜார்ஜ்டவுன், டி.நவீனின் கொலைக் குற்றச்சாட்டில் சிக்கியுள்ள, பதின்ம வயதைச் சேர்ந்த நால்வரின் குடும்பத்தினரும் வெளியில் நடமாட முடியாத அளவிற்கு பெருத்த அவமானத்தை எதிர்நோக்கியுள்ளனர். இதனை அக்குடும்பத்தைச் சார்ந்தவர்களே வெளிப்படையாக ஒப்புக்கொண்டுள்ளனர். தெ மலேசியன் இன் சைட் எனும் இணையத்தள ஏடு இதுபற்றி கூறுகையில், நவீன் வன்புணர்ச்சிக்கு ஆளாக்கப்பட்டதாக கூறப்படுகிறது. ஆனால், இது நிரூபிக்கப் பட வில்லை என்று அந்த நால்வரில் ஒருவரின் தந்தை கூறியதாகத் தெரிவித்தது. இப்படி ஒரு மகனை பெற்றதற்காக தன்னை ஒரு விலைமாது என்று சிலர் முத்திரைக் குத்திவிட்டதாக அவரின் மனைவி சொன்னார். சிலர் என் மகனை கொல்லப்போவதாக மிரட்டுகின்றனர். என் மகன் படத்தையும், மற்றவர்கள் படத்தையும் சமூக வலைத்தளத்தில் பகிர்ந்து வருகின்றனர். இது கொடு மையாக இருக்கிறது. சமூக வலைத்தளத்தில் இது பற்றி கொடூரமாக வர்ணிக்கப்பட்டுள்ளதால் என்னால் வேலைக்குக் கூட செல்ல முடியவில்லை. மற்றவர்கள் இச்சம்பவம் நிகழ்ந்ததிலிருந்து தங்கள் பிள்ளைகளை பள்ளிக்கு அனுப்புவதை நிறுத்தி விட்டனர். அந்த அளவிற்கு குத்தலான பேச்சும், பார்வையும் எங்களால் தாங் கிக்கொள்ள முடியவில்லை என்றார் அவர். இதற்கிடையே, தாங்கள் பல வழக்கறிஞர்களை நாடியதாகவும், ஆனால் எவரும் வழக்கை எடுத்து நடத்த முன்வரவில்லை என்றும் சம்பந்தப்பட்ட இளை ஞர்களின் உறவினர் ஒருவர் கூறினார். போலீஸ் புகாரிலும், இது சம்பந்தமான அறிக்கைகளிலும் வன்புணர்ச்சி என்ற வார்த்தை பயன்படுத்தப்பட் டிருப்பதால் வழக்கறிஞர்கள் வழக்கை எடுக்க மறுத்து வருகின்றனர் என்றும் அந்த உறவினர் தெரிவித்தார். நவீன் வன்புணர்ச்சிக்கு ஆளாகியிருப்பதை மருத்துவர்கள் உறுதிப்படுத்தியுள்ளனர். நேற்று முன் தினம் அந்த நால்வரும் நீதிமன்றம் கொண்டுவரப்பட்டபோது அவர்களில் ஒருவனான எஸ்.கோகுலன் (18) தன் குடும்பத்தாரை கண்டதும் வாய் விட்டு அழுதான். இதனை கண்ணுற்ற அவனது சகோதரர் தனது கை சைகையின் வழி அமைதியாக இருக்கும்படி அவனை கேட்டுக்கொண்டார். பக டிவதை செய்யப்பட்டு, கடுமையாக தாக்கப்பட்ட நவீன் நினைவு திரும்பாத நிலையில் கடந்த ஜூன் 15-ஆம் தேதி பினாங்கு மருத்துவமனையில் மரண மடைந்தான்.


50 கிலோ கெத்தும் போதை இலைகள் பறிமுதல்!

கெத்தும் போதைப்பொருள் இலைகளை நாட்டிலிருந்து தாய்லாந்திற்கு கடத்த முயன்ற மாதுவை பேராக் மாநில எல்லை பாதுக்காப்புப் படையின் அதி காரிகள் கைது செய்துள்ளனர்.மாலை 4.15 மணியளவில் நிகழ்ந்த இச்சம்பவத்தில் 30 வயதுடைய தாய்லாந்து நாட்டைச் சேர்ந்த பெண் கெத்தும் இலை களை தன் காரில் வைத்து கடத்த முயன்றுள்ளார். அதிகாரிகள் விசாரித்த போது அம்மாது தவற்றை ஒப்புக் கொள்ளவில்லை. சந்தேகத்தின் அடிப்படையில் அவரின் காரை சோதனையிட்டதில் 50 கிலோ கிராம் எடை கொண்ட கெத்தும் போதை இலைகள் பறிமுதல் செய்யப்பட்டதாக பேராக் மாநில எல்லை பாதுகாப்புப் படையின் கமாண்டர் கஸ்தூரி ஒத் மான் தெரிவித்தார்.தன் காரின் பின் புறத்தில் கெத்தும் இலைகளை பதுக்கி வைத்ததுடன் தகர துண்டுகளை கொண்டு அவர் மறைத்து வைத்துள்ளார். அதிகாரிகள் மேற்கொண்ட விசாரணையில் இந்த கெத்தும் இலைகளை கெடா மாநிலத்திலிருந்து கிலோவிற்கு வெ.30ஐ கொடுத்து வாங்கியதாகவும் அதனை தாய்லாந்தில் கிலோவிற்கு வெ.100ஆக விற்பதாகவும் அவர் கூறியுள்ளார்.தற்போது அம்மாது பெங்காலான் உலு மாவட்ட காவல் நிலையத்தில் 7 நாட்கள் தடுப்புக் காவலில் வைக்கப்பட்டுள்ளார். மேலும் பறிமுதல் செய்யப்பட்ட கெத்தும் இலைகளும் அம்மாதுவின் காரையும் போதைப்பொருள் ஒழிப்பு பிரிவிடம் ஒப்படைத்துவிட்டதாகவும் கஸ்தூரி ஒத்மான் தெரிவித்தார்.


லண்டனில்வேன் மோதி தாக்குதல்: ஒருவர் பலி, 8 பேர் காயம்

லண்டன் வடக்கு லண்டனில் நடைபாதையில் சென்றவர்கள் மீது வேன் மோதியதில் ஒருவர் உயிரிழந்தார், 8 பேர் படுகாயமடைந்துள்ளனர். இங்கிலாந்து தலை நகர் லண்டனில் கடந்த சில நாட்களுக்கு முன்பு பாலத்தில் நடந்து சென்றவர்கள் மீது வேன் மூலம் மோதியும் அருகேயுள்ள மார்க்கெட்டில் கத்திக்குத்து தாக்குதல் நடத்தியும் 7 பேரை கொன்றனர். இதனால் லண்டனில் பலத்த பாதுகாப்பு போடப்பட்டுள்ளது. இந்நிலையில் நேற்று நள்ளிரவு மீண்டும் வேன் மூலம் மோதி தாக்குதல் நடத்தியுள்ளனர். வடக்கு லண்டனின் செவன் சிஸ்டர்ஸ் ரோட்டில் மசூதி உள் ளது. புனித ரமலான் மாதம் என்பதால் நேற்று நள்ளிரவு 12 மணிக்கு தொழுகை நடந்தது. தொழுகை முடிந்ததும் இரவு 12.20 மணியளவில் ஏராளமா னவர்கள் வெளியே வந்துகொண்டிருந்தனர். அப்போது அங்கு அதிவேகமாக வந்த வேன் மக்கள் கூட்டத்துக்குள் புகுந்தது. இதனால் அலறியடித்துக் கொண்டு பொதுமக்கள் ஓட்டம் பிடித்தனர். இச்சம்பவத்தால் அங்கு பதற்றமும் பரபரப்பும் ஏற்பட்டது. பாதுகாப்புக்கு நின்றிருந்த போலீசார் விரைந்து வந்து வேன் ஓட்டுனரை கைது செய்தனர். ஆனால் அந்த நபர் குறித்து போலீசார் எந்தவித தகவலும் தெரிவிக்கவில்லை. அவர் தீவிரவாதியா, எதற்காக தாக்குதல் நடத்தப்பட்டது என தெரிவிக் கப்படவில்லை. ஆனால் அந்த வேனை சம்பந்தப்பட்ட நபர் திட்டமிட்டு மசூதி தொழுகை முடிந்து திரும்பியவர்கள் மீது மோதி இருக்கிறார் என பிரிட்டன் முஸ்லிம் கவுன்சில் தலைவர் ஹருன்கான் தெரிவித்துள்ளார்.


கிள்ளான், ஜாலான் தெப்பி சுங்கை தமிழ்ப்பள்ளி  நிலம் பறிபோகும் அபாயம்

(ம.யோகலிங்கம்) கிள்ளான்,

நாட்டின் பழைமை வாய்ந்த பள்ளிகளில் ஒன்றான கிள்ளான், ஜாலான் தெப்பி சுங்கை தமிழ்ப்பள்ளி வீற்றிருக்கும் நிலத்தை கிள்ளான் நகராண்மைக்கழகம் (எம்.பி.கே.) கோருவதால் 110 மாணவர்கள் பயிலும் இரண்டு மாடி கட்டடங்களை கொண்ட அப்பள்ளி நிலம் பறிபோகும் அபாயம் ஏற்பட்டுள்ளது. அந்த பள்ளி நிலத்தை கோரி நகராண்மைக்கழகம், கடந்த டிசம்பர் மாதமே மாவட்ட நில அலுவலகத்தில் கடிதம் வழங்கியிருப்பதாக திடுக்கிடும் தகவல் வெளி யாகி, பெற்றோர்கள் மத்தியில் பெரும் அதிர்ச்சியை ஏற்படுத்தியுள்ளது.

Read More: Malaysia Nanban Tamil Daily on 15.3.2018


மானமுள்ளவர்கள் தான், மான நஷ்ட வழக்கு தொடர வேண்டும் எடப்படாடிக்கு அந்த தகுதி கிடையாது

அவதூறு வழக்கில் ஆஜரான பின் திருச்சி நீதிமன்றத்தில் முன்னாள் காங்கிரஸ் தமிழக தலைவர் ஈ.வி.கே.எஸ். இளங்கோவன் ஆஜரானார். அதன்பின் செய்தியாளர்களை சந்தித்த அவர்,

மானமுள்ளவர்கள் தான், மான நஷ்ட வழக்கு தொடர வேண்டும். முதல்வர் எடப்படாடி பழனிசாமிக்கு அந்த தகுதி கிடையாது. இதுவரை இந்த எடப்பாடி ஆட்சியின் ஊழல்கள் குறித்து மட்டுமே பேசி வந்தேன். இனி கொடநாடு கொலைகள் குறித்தும், 30 ஆண்டுகளுக்கு முன் நடந்த கொலை வழக்கு குறித்தும் பேசுவேன்.

காமராசர் அகில இந்திய காங்கிரஸ் தலைவராக இருந்தபோது அவரை கொல்ல முயற்சித்த பாசறையில் இருக்கும் மோடிக்கு இப்போது காமராசரை பற்றி பேச தகுதி இல்லை என கூறினார்.


தமிழகத்தில் வெள்ளம், கஜா புயல் நிவாரண நிதியை வழங்கினார் மலேசிய நண்பன் இயக்குநர் டத்தோ ஷாபி

சென்னை,

சில ஆண்டுகளுக்கு முன்பு, தமிழ்நாடு வெள்ளத்தால் பெரும் பாதிப்பை எதிர்நோக்கியபோது அங்குள்ள மக்களுக்காக, நிவாரண நிதியை மலேசிய நண்பன் திரட்டியது அனைவரும் அறிந்ததே. எனினும், அந்நாட்டில் அப்போது நிலவிய அரசியல் நிலையற்ற தன்மையின் காரணமாகவும் தொடர்ந்து தமிழகத்தின் அப்போதைய முதல்வர் செல்வி ஜெ.ஜெயலலிதாவின் திடீர் மறைவு காரணமாகவும் இந்நிதியை முறைப்படி ஒப்படைப்பதில் சிக்கல் ஏற்பட்டது.

Read More: Malaysia Nanban Tamil Daily on 10.12.2018


விழித்திரு விமர்சனம்

நான்கு வெவ்வேறு கதாபாத்திரங்களை ஒன்றாக கலைக்கி வைத்திருக்கும் பழரசப்பானை. இதில் விதார்த் திருடனாக வருகிறார். ஒரு வீட்டுக்கு திருட செல்லும்போது அங்கு ஏறகனேவ திருட வந்த தன்ஷிகாவை மனைவி என்று கூறி தம்பிராமைய்யா கட்டிபோட்டு வைத்திருக்கிறார். இரண்டு திருடர்களும் பணம் நகைகளை திருடிக்கொண்டு வெளியேறி பணத்தை எப்படி அபகரிப்பது என்ற எண்ணத்தில் ஊர் சுற்றிக் கொண்டு இருக்கிறார்கள்.

அடுத்து வெளிநாட்டுக்கு செல்வதற்காக சென்னை வந்த கிருஷ்ணா தனது பணப்பையை தொலைத்துவிட்டு தற்காலிகமாக தனது நண்பன் வேலைபார்க்கும் வாடகை கார் ஓட்டும் கம்பெனியில் வேலைக்கு சேர்கிறார். எஸ்.பி.சரணை வாடகைக்காரில் ஏற்றிக் கொண்டு ஒரு அமைச்சரின் விருந்தினர் விடுதிக்கு செல்கிறார். அங்கு அமைச்சர் பற்றிய ரகசியங்களை வெளியிடக்கூடாது என்று பத்திரிகைக்காரரான சரணிடம் அமைச்சருக்கு வேண்டிய நபர்கள்  மிரட்டுகிறார்கள். அதற்கு சரண் மறுக்கவே அவரை கொலை செய்துவிடுகிறார்கள். குற்றுயிராக இருக்கும் சரண் தான் வந்த வாடகைக்காரில் ஏறியதும் கிருஷ்ணா வேகமாக காரை ஓட்டி கொலைகாரர்களிடமிருந்து தப்பிக்கிறார். கிருஷ்ணாவை கொலைகாரர்கள் தேடி அலைகிறார்கள்.

பிணத்துடன் காவல் நிலையத்திற்கு சென்று புகார் செய்கிறார் கிருஷ்ணா. ஆனால் அந்த போலீஸ் அதிகாரியும் அமைச்சருக்கு வேண்டியவாரக இருப்பதால் கொலைப்பழியை கிருஷ்ணா மீது சுமத்திவிட்டு சரண் வைத்திருந்த அமைச்சரின் ரகசியங்கள் அடங்கிய ஐபேடை கிருஷ்ணாவிடம் கேட்கிறார்கள் போலீஸ்காரர்கள். அது தனக்கு தெரியாது என்று கூறிவிட்டு போலீஸ்காரர்களிடமிருந்து தப்பிக்கிறார் கிருஷ்ணா. அமைச்சரின் அமைச்சரின் ரகசியங்கள் அடங்கிய ஐபேடை காரில் இருந்து எடுத்துக் கொண்டு கொலைகாரர்களிடிருந்து தப்பித்துக் கொண்டே வருகிறார் கிருஷ்ணா.

அடுத்த கதாபாத்திரம் கண் தெரியாத வெங்கட்பிரபு தனது குழந்தையுடன் தொலைந்துபோன நாய்குட்டியை தேடி அலைகிறார். குழந்தை தனியாக நாய்குட்டியை தேடிச் செல்லும்போது சமூகவிரோதிகளிடம் சிக்கி தப்பித்து அலைகிறது.

அடுத்த கதாபாத்திரமாக வருகிறார் ராகுல் பாஸ்கரன். பெரிய கோடீஸ்வரரான இவர் ஒரு பெண்ணை அனுபவிக்க அப்பெண்ணுடன் சென்னைக்கு வருகிறார். சாலையில் படுத்துறங்கும் ஏழையின் கடையில் கார்மோதி மண் மொம்மைகள் எல்லாம் உடைகிறது. அவருக்குப் பணத்தை கொடுத்துவிட்டு செல்லும்போது தனது பர்சை தொலைத்துவிடுகிறார். போன் செய்து தனது மானேஜரை அழைக்க வேண்டும் என்றால் போனில் சார்ஜ் இல்லாமல் போய்விடுகிறது. இவரும் கையில் பணம் ஏதும் இல்லாமல் அந்த பெண்ணுடன் பயணிக்கிறார்.

இந்த நான்கு கதாபாத்திரங்களும் எப்படி ஒன்றாக இணைகிறது என்பதை வெள்ளித்திரை வெளிப்படுத்துகிறார் இயக்குநர்.

கிருஷ்ணா தனது பரபரப்பு நடிப்பை அப்படியே வெளிபடுத்திருக்கிறார். ஆச்சரியக்குறியும் பரபரப்பும் அவர் முகத்தில் படம் முழுக்க வெளிப்படுகிறது. சண்டைக்காட்சிகளில் இயல்பான சண்டையை அப்படியே போடுவது கிருஷ்ணா விரும்பியே அதை செய்திருக்கிறார் போல் தோன்றுகிறது. திருடனாக வரும் விதார்த் அமைதியான நடிப்பால் அசத்துகிறார். இன்னும் கொஞ்சம் சுறுசுறுப்பு அவருக்கு தேவை. இப்படத்தில் தன்ஷிகாவின் நடிப்பு அலாதியானது. மனுஷி விறுவிறுப்புக் குறையாமல் வெளுத்து வாங்குகிறார். திருடிக்கியுள்ள குணாதிசயத்தை சிரிப்பிலும் கண் அசைவிலும் கச்சிதமாக காட்டுகிறார்.

ஒரு குத்தாட்டம் போடுவதற்காக டி.ஆர்.நடித்திருக்க வேண்டாம்.

குருடன் எப்படி நடப்பானோ அப்படியே நடந்து நடித்து காட்டுகிறார் வெங்கட்பிரபு. அவரது அமைதியான பேச்சு ரசிகர்களை ரசிக்க வைக்கிறது. தம்பிராமைய்யாவின் தனிநடிப்பு வெளிப்படுகிறது. விழித்திரு படம் பார்க்கும் அனைவரையும் விழித்திருக்கிற செய்கிறது சலிப்பு தட்டாமல்.


திவாலாகும் அபாயத்தில் 49,000 அரசு ஊழியர்கள்.

கடன் தொல்லை காரணமாக அரசு துறைகளைச் சேர்ந்த 49,000-க்கும் மேற்பட்ட ஊழியர்கள் திவாலாகும் அபாயத்தை எதிர்நோக்கியுள்ளனர் என்று பொதுச் சேவை துறை ஊழியர் தொழிற்சங்கமான கியூ பெக்ஸ் எச்சரித்துள்ளது. நிதிக்கழகங்களில் தனிப்பட்ட கடன்களுக்காக அவர்கள் விண்ணப்பம் செய்திருக்கின்றனர். ஆனால், கடனை திருப்பிச் செலுத்த முடியாமல் திண்டாடுகின்றனர் என்று கியூபெக்ஸ் தலைவர் அஜி மூடா தெரிவித்தார். கடனுக்கு விண்ணப்பம் செய்யும்போது சில அரசு ஊழியர்கள் போலி சம்பள ஆவணங்களை தயார் செய்து கொடுத்திருப்பதால் நிலைமை உண்மையில் கடுமையாக உள்ளது என்று அவர் சொன்னார். நேற்று இங்கு நடைபெற்ற தொழிலாளர் தின கருத்தரங்கில் கலந்து கொண்ட பிறகு அவர் நிருபர்களிடம் பேசினார். அரசு ஊழியர்கள் கடனுதவிக்காக விண்ணப்பம் செய்யும்போது அவர்களின் விண்ணப்பங்களை கண்காணிக்க ஒரு முறை கிடையாது. அதனால்தான் தங் கள் சக்திக்கு மீறிய தொகையைப் பெற்றுக்கொண்டு அதனை திருப்பிச் செலுத்துவதில் சிரமங்களை எதிர்நோக்குகின்றனர். ஒன்றை செலுத்தி முடிக்கா மல் பல தடவை கடனுக்கு அவர்கள் விண்ணப்பம் செய்கின்றனர். அரசாங்கம் தற்போது கடன் வழங்கும் நோக்கத்திற்காக 20 நிதிக்கழகங்களை அங்கீகரித்துள்ளது. அவை ஒன்றுக்கொன்று கலந்து பேசாமலேயே கடன் விண்ணப்பம் செய்திருக்கும் அரசு ஊழியர்களின் சம்பளத்தில் பிடித்தம் செய்ய வகை செய்கிறது. தங்கள் சம்பள ஆவணத்தை மட்டுமே கொண்டு அவர் கள் கடனுக்கு விண்ணப்பம் செய்யலாம். அதன் பிறகு ஒவ்வொரு மாதமும் அவர்களின் சம்பளத்திலிருந்து அது பிடித்தம் செய்யப்படும். ஒரு சில ஊழியர் கள் இரண்டு மூன்று நிதிக் கழகங்களில் விண்ணப்பம் செய்து கடன் பெற்றுள்ளனர் என்று அஜி விளக்கம் அளித்தார். ஆகவே, அரசு ஊழியர்களின் தரவு அடிப்படையில் அவர்களின் கடன் நிலவரத்தை கண்காணிக்கும் முறையை அரசாங்கம் அமல்படுத்த வேண்டும் என்று கியூபெக்ஸ் பரிந்துரைப்பதாக அவர் சொன்னார். தற்போது சுமார் 3,000 அரசு ஊழியர்கள் திவாலாகியுள்ளனர். பிரச்சினைக்குத் தீர்வு காணாவிட்டால் இந்த எண்ணிக்கை அதிகரிக்கும் என்று ஆர் மேலும் எச்சரித்தார்.


4,33.000 PTPTN  கடனாளிகளின் பெயர்கள் கறுப்புப்பட்டியலிலிருந்து நீக்கம்

புத்ராஜெயா,

தேசிய உயர்கல்வி நிதிக்கழகத்திலிருந்து (பிடிபிடிஎன்) கல்விக் கடன் வாங்கிய ஏறக்குறைய 4,33,000 பேரின் பெயர்கள் மே 24 முதல் குடி நுழைவுத்து றையால் கறுப்புப்பட்டியலிலிருந்து நீக்கப்பட்டு வருகின்றது. அந்நடவடிக்கை ஜூன் 15 வாக்கில் நிறைவடையும் என எதிர்பார்ப்பதாக கல்வியமைச்சர் டாக்டர் மஸ்லீ மாலிக் கூறியுள்ளார்.

Read More: Malaysia Nanban Tamil Daily on 1.6.2018


புதுமை அந்தோணியார் ஆலய தேர்பவனி

திருவிழாவின் முக்கிய நிகழ்ச்சியான தேர்பவனி பங்குத்தந்தை குழந்தைசாமி அடிகள் தலைமையில் நேற்று நடந்தது. இந்த நிகழ்ச்சியில் துணை சபாநாயகர் சிவக்கொழுந்து, சிவா எம்.எல்.ஏ. உள்பட பலர் கலந்து கொண்டனர்.


பள்ளி அருகே மதுபானக் கடை.பெற்றோர் ஆட்சேபம்.

(பி.ஏ.கந்தையா) தெலுக் இந்தான்,

தெலுக் இந்தான், ஜாலான் செக்கோலாவில் மிகவும் பிரபலமான சிதம்பரம்பிள்ளை தமிழ்ப்பள்ளியை ஒட்டி,  கெஃபே என்ற பெயரில் மதுபான விற்பனை மையம் ஒன்று செயல்பட்டு வருவது குறித்து, குறிப்பாக அப்பள்ளி மாணவர்களின் பெற்றோரும் சமுதாயத் தலைவர்களும் கண்டனம் தெரிவித்துள்ளனர். சுமார் 25 ஆண்டுகளுக்கு முன்பு தெலுக் இந்தான் நகரப் பிரமுகர் டத்தோஸ்ரீ மா பொய் சூ என்பவரால் வயோதிகர்கள் தங்குவதற்கு ஆசிரமக் கட்டடம் ஒன்று அங்கே  எழுப்பப்பட்டது.

Read More: Malaysia Nanban Tamil Daily on 26.1.2019


நிறுத்திக் கொள்ளுங்கள் என மக்கள் சொல்லுகின்ற வரைக்கும் தொடரும்’-அமைச்சர் காமராஜ் பேச்சு

திருவாரூரில் நடக்க இருக்கும் இடைத்தேர்தலில் அதிமுக பெறக்கூடிய வெற்றி தமிழக அரசியலில்  மிகப்பெரிய திருப்பத்தை உண்டாக்கும் என தமிழக உணவுத்துறை அமைச்சரான காமராஜ்  பேசியது பலரையும் திரும்பி பார்க்கவைத்திருக்கிறது.

திருவாரூரில் அதிமுக செயல்வீரர்கள் கூட்டம் நடந்தது. அதில் தலைமையேற்ற அமைச்சர் காமராஜர், தொண்டர்கள் மத்தியில் பேசினார்,’’ அதிமுக என்பது ஒரு மிகப்பெரிய இயக்கம். பல்வேறு சோதனைகளை கடந்து வெற்றிகண்டு பீடுநடைபோட்டு சென்று கொண்டிருக்கிறது. அதிமுகவுக்கு வந்த சோதனைகள், இந்திய துணைக்கண்டத்தில் எந்தக் கட்சிக்கும் இதுவரை ஏற்பட்டதில்லை. அதேபோல், வெற்றி என்கிற ரீதியில் தமிழகத்தில் அதிக முறை ஆட்சிக்கு வந்த கட்சியும் அதிமுக மட்டுமே. இதுதொண்டர்களால் ரத்தம் சிந்தி வளர்க்கப்பட்ட இயக்கம்.

மறைந்த முதல்வர் ஜெயலலிதாவுக்கு பின்னால் இந்த இயக்கத்தை அழித்து விட வேண்டும் என சில துரோகிகளும், எப்படியும் ஆட்சிக்கு வந்துவிட வேண்டும் என சில விரோதிகளும் நினைக்கின்றனர். துரோகமும், விரோதமும் என்றைக்கும் வெற்றி பெற முடியாது. இன்றைக்கு நடைபெறக்கூடிய ஆட்சி, ஜெயலலிதாவின் திட்டங்களையெல்லாம் அப்படியே செயல்படுத்திக்கொண்டிருக்கிறது.

அதிமுக ஆட்சியின் திட்டங்கள் போய் சேராத வீடுகளே இல்லை என்பதுதான் உண்மை. விலையில்லா அரிசி தந்து பசியைப் போக்கி இருக்கிறோம். கணினி, மிதி வண்டி உள்ளிட்ட பொருள்கள் தந்து தமிழகத்தில் கல்வியை வளர்த்துள்ளோம். திருமண உதவித் திட்டத்துக்கு 8 கிராம் தாலி, ரூ. 50 ஆயிரம் உதவித்தொகை என பல திட்டங்களை இன்றைக்கும் வழங்கிக் கொண்டிருக்கிறோம். இதனால், கிராமப்புற வளர்ச்சி மேம்படுத்தப்பட்டிருக்கிறது. தொழில் வளர்ச்சி உயர்ந்திருக்கிறது. கல்வித்தரம் கூடியிருக்கிறது. இந்த திட்டங்களையெல்லாம் எடுத்துக்கூறி நாம் வாக்கு சேகரிக்க வேண்டும்.

இன்றைக்கு மக்களுக்கான விலையில்லா திட்டங்கள் எல்லாம் கூடாது என்றும் அதை கொச்சை படுத்தியும் சிலர் கூறுகின்றனர். பணத்துக்காக நடிப்பவர்களும், பணம் சம்பாதிக்க தொழில்நடத்துபவர்களும் இந்த விலையில்லாதிட்டங்கள்  பற்றி பேச தகுதி கிடையாது. மக்கள்தான் இதற்கான முடிவை எடுக்கவேண்டும். நாங்கள் தன்னிறைவு பெற்றுவிட்டோம்; விலையில்லா திட்டங்களையெல்லாம் நிறுத்திக் கொள்ளுங்கள் என மக்கள் என்றைக்கு சொல்கிறார்களோ அதுவரை இந்த திட்டங்கள் தொடரும்.

நடைபெறக்கூடிய 20 தொகுதிகள் இடைத்தேர்தலுக்கான வெற்றியின் முகவரியாக, திருவாரூர் வெற்றியை அமைத்துக் காட்டுவோம். அரசியலைப் பொறுத்தவரை நம்முடைய வாழ்நாள் எதிரி திமுக. எனவே, திமுகவை தோற்கடிக்க வேண்டியது அதிமுக தொண்டர்கள் ஒவ்வொருவரின் கடமை. திரு வாரூர் தொகுதி இடைத்தேர்தலில் அதிமுக பெறக்கூடிய வெற்றி, தமிழக அரசியலில் மிகப்பெரிய திருப்பத்தை ஏற்படுத்தும். மேலும், எதிர்வரும் நாடாளுமன்றத் தேர்தல் வெற்றிக்கான முன்னோட்டமாகவும் இது அமையும்’’ என்று பேசி முடித்தார் அமைச்சர் காமராஜ்.


எம்எச் 370 தேடுதல் படலம் தொடருமா -தொடராதா?

கோலாலம்பூர், ஜன. 20- எம்எச் 370 விமானத்தை தேடும் படலம் தொடருமா - தொடராதா என்று மாயமாகிப் போன பயணிகளின் குடும்பத்தினர் கேள்வி எழுப்பியுள்ளனர். விமானத்தை தேடும் படலம் தற்காலிகமாக நிறுத்தி வைக்கப்பட்டுள்ளது. மீண்டும் தேடும் பணி தொடரலாம் என்று ஆஸ்திரேலிய அரசாங்கம் தெரிவித்த போதிலும் இதுகுறித்து சம்பந்தப்பட்ட உறுப்பினர்கள் சந்தேகங்களை எழுப்பியுள்ளனர். 2014ஆம் ஆண்டு கோலாலம்பூரிலிருந்து பெய்ஜிங்கிற்கு சென்ற எம்எச் 370 விமானத்தில் பயணம் செய்த 239 பேர் காணாமல் போய்விட்டனர்.தேடுதல் நடவடிக்கையினை தற்காலிகமாக நிறுத்தி வைப்பதாக ஆஸ்திரேலியா, மலேசியா, சீனா, ஆகிய நாடுகள் அதிகாரப்பூர்வமாக அறிவித்திருந்தது. எனினும் இதன் தொடர்பிலான நீரடி தேடுதல் சாத்தியம் உள்ளதாக ஆஸ்திரேலிய போக்குவரத்து அமைச்சர் டாரென் ஷெஸ்டா தெரிவித்தார். தேடுதல் படலத்தை நிறுத்தியதற்கு செலவினம் ஒரு காரணமல்ல. இந்த தேடுதல் படலத்திற்கு பயன்படுத்திய பணம் 150 மில்லியன் யு.எஸ்.டாலர். தேடுதல் நடவடிக்கையினை மறுபடியும் ஆரம்பிக்க வேண்டுமானால் குறிப்பிட்ட பகுதி சம்பந்தமாக நம்பகமான புதிய தகவல் தேவைப்படுகிறது என்று போக்குவரத்து அமைச்சர் டாரன் செஸ்டர் சுட்டிக்காட்டி யிருந்தார். இது ஒரு கபடமான அறிக்கை என்று காணாமல் போன பயணிகளில் ஒருவரின் மகன் கிரேஸ் நாதன் குறை கூறினார். முதலாவதாக இவர்களிடம் நம்பகமான புதிய ஆதாரங்கள் இல்லை. இவ்விவகாரத்தை இப்போது புறக்கணிக்க இவர்கள் முடிவு செய்துவிட்டதாக தெரிகிறது. காணாமல் போன விமானத்திலிருந்து வந்த குப்பைகள் கிழக்கு ஆப்பிரிக்க கடலோரத்தில் அடித்துச் செல்லப்பட்டதாக தெரிவிக்கப்பட்டது. தேடும் படல பகுதிக்கு அப்பாற்பட்டது இது. இவர்கள் எல்லாம் எத்தகைய புதிய தகவலை கண்டுபிடிக்க முற்பட்டுள்ளார்கள் என்று தெரியவில்லை. தேடும் படலத்தை மறுபடியும் துவங்கும் வண்ணம் புதிய தகவலை தேடுவதற்கு எந்தவொரு ஆக்ககரமான நடவடிக்கை எடுக்காதது ஏன் என்கிறார் கிரேஸ் நாதன். விமான பணிப்பெண் கிறிஸ்டின் டானின் கணவர் கேல்வின் சிம், தற்போது சம்பந்தப்பட்ட தரப்பு எடுத்த முடிவு குறித்து இவர் ஏமாற்றம் தெரிவிக்கிறார். விமானத்தை தேடும் முயற்சிகளுக்காக தானும் தனது இரண்டு பிள்ளைகளும் நன்றிக் கடன்பட்டுள்ளோம் என்று கேல்வின் எம் குறிப்பிடுகிறார். எனினும் வித்தியாசமான வியூகங்களுடன் தேடுதல் நடவடிக்கை தொடர வேண்டும் என்று இவர் எதிர்பார்க்கிறார்.